title: Vedenolennot

text: Useissa maissa, myös Suomessa, yleisesti uskottiin, että vedenhaltijat ovat hukkuneiden henkiä. Henkien ajateltiin kummittelevan hukkumispaikan lähellä ja houkuttelevan sukulaisia seurakseen veteen. Vedenhaltijan näkeminen saattoi myös enteillä jonkun hukkumista. Uidessa sattuneet suonenvedot saattoivat tuntua siltä kuin joku nykisi raajoja. Myös hukkuneiden ruumiissa olleiden tummien laikkujen uskottiin olevan vedenhaltijoiden sormenjälkiä.


title: Vedenolennot

text: Vedenhaltijatarinoiden moraalinen opetus on yleensä se, ettei saa meluta veden äärellä tai mennä uimaan tai kalaan kirkonmenojen aikaan tai pyhänä. Muuten vedenhaltijat saattoivat kostaa ja lähettää sairauksia tai hukuttaa. (Niinisalo 2006:32)


title: Vedenolennot

text: Suomalaisella vedenhaltijalla on monta nimitystä: järven-, meren- tai koskenhaltija, veen emäntä, vedenneito, veden väki, näkki, vesihiisi ja vetehinen. Mikael Agricolan jumalluettelossa mainitaan hämäläisten vedenjumalaksi Ahti, karjalaisten ja inkeriläisten veden emä. Vesihiisiä on ollut Pohjanmaalla ja Itä-Suomessa, vetehisiä vain Itä-Suomessa. Näkki tunnetaan koko Suomessa ja myös Virossa sekä Skandinaviassa. Nimitys Iku-Turso löytyy myös Kalevalasta. (Timonen& Kurkinen 1988, 4)


title: Vedenolennot

text: Suomessa on elänyt uskomus, että ihmisen elinympäristössä jokaisella paikalla on oma haltijansa. Haltijat vahtivat omaa aluettaan ja saattoivat, mikäli halusivat, vaikuttaa asuinpaikkansa vaurauteen. Oli esimerkiksi tuvanhaltija, saunanhaltija tai riihenhaltija. Näiden kulttuuripaikanhaltijoiden lisäksi myös luonnonpaikoilla oli omat haltijansa: metsällä metsänhaltija ja merellä, joella, järvellä, kaivolla tai lähteellä vedenhaltija. (Timonen 1988: 3) Vedenhaltijoilla uskottiin olevan vahvimmat voimat, koska olihan vesi ihmisille elintärkeää. Vedenhaltijana on pidetty vesistön vanhinta asukasta tai suurinta kalaa. Nämä ”veden vanhimmat” ovat vaikuttaneet pyyntionneen, ja siksi niille annettiin lahjoja tai osan saaliista. Useimmiten ensimmäinen pyydetty kala, tai ainakin kalan pää, annettiin takaisin vedenhaltijalle. Lahjaksi tuotiin hopeaa, tinaa tai elohopeaa, joskus myös rahaa. Vedenhaltijaa saattoi maanitella antamaan pyyntionnea lempein sanoin:


title: Vedenolennot

text:
"Ween Ehtoisa Emäntä,
Sinä olet waimoista wakanen,
Annas mulle ahwenia,
Kuletteles Kuukupoja,
Käytteles marut mahoja,
Hiekan hieromattomia,
Päiwän paistamattomia,
Alta aaltojen syvien,
Kalaisista kaarteista,
Awarasta aitastasi!"


title: Vedenolennot

text: Vedenhaltijaan saattoi törmätä milloin vain, mutta erityisen otollista aikaa kohtaamiselle oli pyhien aika, juhannus-, loppiais- tai pääsiäisyö. Vedenhaltijat saattoivat olla anteliaita ja antoivat mahtavan kalansaaliin tai lähettivät karjaansa ihmisille. Ne saattoivat myös viedä mukanaan uimareita tai kalastajia tai muuten aiheuttaa epäonnea. Vedenhaltija saattoi myös olla onneton ja valittaa sitä.


title: Vedenolennot

text: Vedenhaltija saattoi olla eläinhahmoinen, kuten koira, kruunupäinen käärme tai suuren suuri kala. Yhtä hyvin se saattoi olla ihmisen hahmossa mies tai nainen. Naishahmo on suomalaisessa ja kansainvälisessäkin perinteessä yleisempi. (Timonen& Kurkinen 1988, 3) Usein tarinoissa esiintyy kaunis alaston naishahmo, joka kampaa tai pesee rantakivellä pitkiä hiuksiaan. Kalanpyrstöinen naishahmo on nuorempaa kansainvälistä tarinaperinnettä. Miespuolista vedenhaltijaa kuvailtiin yleensä tontunnäköiseksi partasuuksi, jolla on niinihousut ja ruokopaita. Vetehistä, miespuolista vedenhaltijaa, pelättiin, koska sen uskottiin vetävän ihmisiä veden alle. Toisaalta se saattoi myös auttaa kalastajaa puhaltamalla myötätuulen tai ajamalla kaloja verkkoihin. Vetehiseen uskottiin itäisessä Suomessa ja Karjalassa. Sen venäläinen vastine on "vodjanoj", joka on aina ilkeä ihmiselle. Suomessa on myös uskottu "veen kuninkaaseen" ja "veen emäntään", joilla on useita tyttäriä, palvelijoita ja karjaa. Tyttäret, "Vellamon neidot", ovat kauniita vedenhengettäriä, jotka uivat ja ilakoivat vedessä. Karja oli tietysti lihavaa, ja lehmät lypsivät ympäri vuoden. Lehmiä saattoi nähdä rantaniityllä lypsentämässä, ja jos lehmän sai silloin kesytettyä, sai ihminen pitää sen itsellään. Myös venäläisellä vedenhengellä vodjanoilla uskottiin olevan hyvin lypsävää mustaa karjaa. (Niinisalo 2006: 31-32)


title: Vedenolennot

text: Näkillä on peloteltu lapsia uimasta liian syvälle. Vanhan uskomuksen mukaan näkki lymyili suurten lumpeenlehtien alla. Toisaalta siellä lymyilevät myös sammakot ja kalat, koska suurikokoiset lehdet suojaavat vaaroilta. Ruotsiksi lumpeenkukan nimi onkin näckros eli näkin ruusu. Kerrottiin, että näkki saattaa esiintyä eläinhahmossa, kuten esimerkiksi koirana tai hevosena, ja siten huijata lapsia kaapatakseen heidät mukaansa syvyyksiin. Suomessa ja Ruotsissa tunnetaan nuoren miehen hahmoinen näkki, joka ainakin Ruotsissa punainen myssy ja kukkia hiuksissaan harppua soitten houkutteli nuoria naisia mukaansa. Suomessa näkki on voinut olla myös nainen, josta tulevat sanonnat ”Nikki, näkki, nännäis näkkyyt!” tai ”Näkki, näkki nännisäkki!”. Näkin uskottiin myös pystyvän muuttamaan ulkonäköään. (Niinisalo 2006:37) Näkki kuitenkin menetti voimansa, kun se tunnistettiin. Niinpä näkkiä vastaan lasketeltiin uimalukuja ennen veteen menoa. Veteen mentäessä huudettiin esimerkiksi ”Näkki maalle, minä veteen!” ja rannalle noustessa ”Minä maalle, näkki veteen!”.


title: Vedenolennot

text: Kaikkialla Suomessa on kerrottu juttuja vedenhaltijoista, niin rannikolla, jokien varsilla kuin Järvi-Suomessakin. Eri vesistöissä uskottiin olevan erilaisia vedenhenkiä. Esimerkiksi lammissa, lähteissä ja hetteissä oli puhdasta ja viatonta väkeä, koska vesikin oli puhdasta ja rauhallisesti virtaavaa. Nämä haltijat kuvattiin useimmiten hienohelmaisiksi neidoiksi, ja niiden uskottiin olevan kuolleiden henkiä. Tällaiset rauhalliset vedenottopaikat olivat parhaimpia, jos halusi parantua jostakin taudista. Vedenhaltijan uskottiin tuntevan lääkkeen vaivaan kuin vaivan, eihän turhaan sanottu ”Vesi vanhin voitehista”. Vedenhaltijaa saattoi pyytää taikakeinoin neuvomaan unessa oikean rohdon sairauteen. (Niinisalo 2006:31) Koskessa taas oli liikkuvaista ja hurjaakin väkeä, jonka uskottiin soittavan viulua todella hyvin. Koskenhaltijalta saattoi yrittää saada soitonopetusta uudenvuoden-, laskiais-, pääsiäis- tai juhannusyönä, jolloin henget olivat muutenkin liikkeellä. Haltijalla oli kuitenkin ehtoja, kuten että hänet ja oppilas tuli sitoa yhteen, mutta jos onnistui olemaan joutumatta kosken kuohuihin saattoi saada taiturimaisen soittotaidon, jonka tahdissa ihmisten oli pakko tanssia tahtomattaankin. Myös Norjassa ja Ruotsissa tunnetaan tällaiset soittotaiturit ja koskenhaltijat. (Niinisalo 2006:36)


title: Vedenolennot

text: On olemassa useita tarinoita, joissa vedenhaltija on antelias ja jollakin tavalla auttaa ihmistä.


title: Vedenolennot

text: "Vedenhaltija auttoi köyhää leskeä lapsineen ja lahjoitti tälle kaksi mustaa lehmää karjastaan. Nainen pyysi lähikartanosta lainaksi lypsykippoa mutta kateellinen emäntä ajoi hänet pois. Seuraavassa talossa leski otettiin avosylin vastaan ja annettiin asuinpaikka sekä karjalle että perheelle. Ihmeelliset lehmät antoivat sitä enemmän maitoa mitä suurempaan astiaan niitä lypsi. Talo vaurastui, mutta kartano josta nainen oli häädetty pois köyhtyi, rappeutui ja hävisi." (Timonen 1988:54)


title: Vedenolennot

text: Tämän tarinan opetuksena tuntuu olevan se, ettei kannata kadehtia vaan olla antelias, sillä onni moninkertaistuu, kun sen jakaa. Toisessa tarinassa ihminen suostuu veden väen kummiksi, ja palkaksi mies saa valkean aaltojen kuohuista tehdyn paidan, joka ei likaannu, vaikka mudassa kierisi. Kotona kovasti kysellään paidan alkuperää, ja miehen lopulta kertoessa sen paita heti murenee miehen päältä. (Timonen 1988:47) Monissa tarinoissa vedenhaltija tekee jonkin taian, mutta kun vedenhaltija mainitaan nimeltä, lumous särkyy. Niin käy esimerkiksi tarinassa ”Näkki menetti voimansa” (Timonen 1988:42). Tarinassa lapset leikkivät rannalla, kunnes vedestä tullut koira liittyi leikkeihin. Koira pyytää lapsia selkäänsä, mutta yksi on pudota hännän päältä ja huutaa: ”Nikki, näkki, näpärällä hännän päällä!” Kuullessaan nimensä näkin on ravistettava lapset pois selästään ja sukellettava takaisin lammen pimeyteen.


title: Vedenolennot

text: Toisessa tarinassa ennen sovussa kyläläisten kanssa eläneestä haltijasta tulee pitkävihainen kiukkupussi, koska ihmiset rakentavat myllyn haltijan asuinpaikalle niemennokkaan. Vedenhaltija suuttui ja päästi vedet valloilleen niin, että mukana huuhtoutui mylly ja muutama talo, sekä entisestä niemennokasta tuli saari. Uutta myllyä eivät kyläläiset rakentaneet, mutta haltija muistaa kiusan edelleen ja piinaa ihmisiä huonolla säällä. (Timonen 1988:31,33)


title: Vedenolennot

text: Tämä tarina opettaa, että luontoa tulisi kunnioittaa. Seuraava tarina on erikoinen, koska suomalaisissa tarinoissa ei kuvata usein kauneudellaan lumoavaa vedenneitoa niin kuin usein kansainvälisissä tarinoissa. Tässäkin tarinassa on vaatimus luonnon arvostamisesta ja rauhaan jättämisestä.


title: Vedenolennot

text: "Sisarukset Matti ja Iina keräilivät kiviä järven rannalla, Matti mustia ja Iina valkoisia. Yhtäkkiä Iinalle ilmestyi hurmaava nainen lahnansuomuisessa puvussa, joka pyysi tyttöä mukaansa juhliin Ahdin linnaan, mikä oli koristeltu tuhansin simpukankuorin ja jota ympäröi ihmeellinen vedenalainen puutarha. Iina saisi osansa linnan rikkauksista jos lähtisi naisen matkaan. Iina hurmaantui naisen kauneudesta ja tarinoista ihmeellisestä Ahdin valtakunnasta, Iina oli jo astumaisillaan veteen kun hän muisti varoitukset veden väen lumouksista. Silloin Iina alkoi rukoilla ääneen ja samassa nainen vaipui laineisiin ja huusi: - Taas te ihmiset sotkitte järven rannat, vaikka minä ja tyttäreni ne tulvaveden aikaan siivosimme! Tämän jälkeen Iina ja Matti heittivät kaikki keräämänsä kivet takaisin järven syvyyksiin." (Timonen 1988:13)


title: Vedenolennot

text: Tarinoiden erikoisinta antia on kertomus miehestä, joka voittaa veden akan väkivalloin, ei lukuja lukemalla:


title: Vedenolennot

text: "Kalle seisoi kaislikossa sorsastamassa. Siellä hän näki rannassa naisen pesevän itseään, ja pestyään nainen heitti valtavat rintansa olalle kuivumaan. Kalle pelästyi akan rumuutta ja tokaisi: - Mitä akka kummittelet siinä? Johon nainen murahti: - En ole mikään akka, olen merenneito. Kalle suuttui ja laukaisi pyssynsä kohti sekä karjahti: - Ole vaikka paholainen! Nainen hyppäsi korkealle ilmaan ja ryntäsi Kallen perään. Kalle juoksi pakoon eukko kannoillaan. Kallen tultua pelon laitaan, ämmä katosi. Seuraavana yönä unessa akka vannoi palaavansa kolmen päivän kuluttua kostamaan. Kolmannen päivän iltana Kallen vaimo lämmitti saunan tulikuumaksi ja Kalle meni sinne odottamaan eukkoa. Puolenyön aikaan Kalle kuuli kysymyksen porstuasta: - Joko olet valmis? – Jo. Vastasi Kalle ja iski tulikuumalla kiukaan kivellä tulijaa otsaan. Akka katosi huutaen takaisin mereen eikä häirinnyt enää miestä, mutta ei Kallekaan uskaltanut enää vedenhaltijaa hätistellä." (Timonen 1988:27)


title: Vedenolennot

text: Opetuksena monissa tarinoissa vaikuttaa olevan se, että jos luonnossa liikkuu kunnioittaen ja antaa vedenhaltijoiden elää rauhassa, antavat nekin ihmisten olla rauhassa. Haltijat voivat myös palkita ihmisen avun moninkertaisesti tai auttaa vaikeaan asemaan joutunutta pelkästä omasta halustaan.


title: Vedenolennot

text: Tarinat vedessä asuvista olioista ovat yleisiä ympäri Eurooppaa, seuraavassa eri maiden perinteisiin kuuluvia hahmoja.


title: Vedenolennot

text:
Tarina Melusinasta kuuluu ranskalaiseen perinteeseen, ja siitä on monia eri versioita eri nimillä. Omat versiot kertomuksesta ovat olemassa ainakin Ranskassa, Luxemburgissa, Saksassa ja Puolassa.
Tarinassa Skotlannin kuningas Elynas lähtee metsästämään suruissaan ja vaimonsa menettäneenä. Metsässä hän kuulee ihmeellistä laulua, ja laulun johdattamana kohtaa metsänhaltija Pressynen, johon rakastuu ja pyytää tätä vaimokseen. He elävät onnellisina, ja Pressyne tuli raskaaksi. Silloin Pressyne vaati Elynasta lupaamaan, ettei tämä koskaan yrittäisi nähdä häntä synnyttämässä tai kylvettämässä lastaan, koska Elynas ei tiennyt Pressynen olevan metsänhenki. Elynas ei kuitenkaan kyennyt pitämään lupaustaan vaan, näki Pressynen kylvettämässä vastasyntyneitä kolmosia Melusinaa, Melioria ja Palatinaa. Niin Pressyne lähti kuningaskunnasta eikä koskaan palannut takaisin.


title: Vedenolennot

text: Pressyne pakeni pienelle saarelle ja kasvatti tyttärensä siellä. Viidentoista ikäisenä Melusina kysyi minkä lupauksen hänen isänsä oli rikkonut. Kuultuaan Melusina vihastui ja lähti sisaret mukanaan kostamaan isälleen. Tyttäret sieppasivat kuninkaan ja tämän omaisuuden ja sulkivat hänet vuoren sisään. Pressynen kuultua asiasta hän suuttui lapsilleen ja noitui Melusinan ottamaan puoliksi käärmeen hahmon aina lauantaisin. Vasta kun Melusina löytäisi puolison, joka ei yritä nähdä häntä lauantaisin, pääsisi hän taiasta.


title: Vedenolennot

text: Murheissaan metsässä vaeltaessaan Melusina tapasi Rainmondin, Poitoun herttuan, joka rakastui tytön kauneuteen ja kosi tätä. Melusina lupautui hänelle vaimoksi sillä ehdolla, ettei Rainmond koskaan yrittäisi nähdä häntä lauantaisin. Jos sulhanen pitäisi lupauksensa, tulisi hänen elämäänsä vaurautta ja onnea, jos ei, niin molemmille kävisi huonosti. Niin pari meni naimisiin ja sai 11 poikaa. He elivät onnellisina metsälammen lähelle rakentamassaan Lusignan linnassa. Rainmondia kuitenkin riivasi uteliaisuus - mitä hänen Melusinansa oikein piilotti häneltä? Eräänä lauantaina Rainmond piiloutui ja näki Melusinan kylpyaikeissa. Silloin hän näki vaimonsa olevan vyötäröstä alaspäin hirvittävä käärme. Kauheinta kuitenkin oli hänen ymmärtäessään miten paljon hän vaimoaan rakasti ja että hän saattaisi menettää tämän petoksensa takia. Samassa Melusina haihtui ja muuttui hengeksi ja huusi miehelleen, ettei saisi näkyvää ulkomuotoaan tai rauhaa ennen tuomiopäivää tai ennen kuin hänen Lusignan sukujuurensa kuolee. Hän sanoi vielä tulevansa linnan ylle aaveena aina, kun linnanherra vaihtuu. Sitten Melusina lensi itkien ulos linnasta ja elää enää metsän aaveena. (Niinisalo 2006:23-24)


title: Vedenolennot

text: Lorelei on osa saksalaista kertomusperinnettä. Lorelei oli hyvin kaunis nainen ja tahtomattaan niin viettelevä, että kaikki miehet halusivat häntä. Hän ei pystynyt torjumaan kosijoitaan ja oli siten häpeäksi kotikaupungilleen Reinin varrella sijaitsevalle Bacharachille. Kaupunkilaiset uskoivat Lorelein olevan noiduttu ja lähettivät hänet piispan luo. Piispa kuitenkin uskoi tytön syyttömyyteen ja julisti tämän vapaaksi synnistä. Mutta Lorelei itki, että koituu jokaisen miehen kohtaloksi, joka häneen vain katsookin. Hän rakasti vain yhtä miestä, mutta tämä oli lähtenyt merille.


title: Vedenolennot

text: Lorelei toivoi kuolemaa, mutta hyväsydäminen piispa ei halunnut antaa sellaista tuomiota, vaan ehdotti Lorelein ryhtyvän nunnaksi luostariin. Matkalla luostariin ohitettiin Reinin rantakallio, ja Lorelei pyysi kerran vielä saada ihailla Reinin kaunista jokimaisemaa. Niin Lorelei päästettiin kiipeämään, ja huipulle päästyään hän sanoi: ”Näettekö tuon kaukaisen laivan joella? Se on rakastettuni laiva.” Sitten Lorelei hyppäsi jokeen, perässään murheen murtamat saattajat.


title: Vedenolennot

text: Nykyään Reinin varrella on rantakallio, jota kutsutaan nimellä Lorelei. Se on vaarallisessa paikassa, ja siellä on sattunut paljon onnettomuuksia. Lorelein uskotaan yhä houkuttelevan kauniilla laulullaan matkalaisia tuhoon. (Niinisalo 2006: 22, 24-25)


title: Vedenolennot

text:
Rusalka on eräänlainen vedenneito ja kuuluu slaavilaiseen, erityisesti venäläiseen, perinteeseen. Uskomuksen mukaan ennen naimaikää väkivaltaisesti kuolleen tytön sielusta tulee "rusalka". Jos kuolema sattuu vesistön lähellä, silloin sielusta tulee veden rusalka. Hukkuneiden sieluista tulee myös rusalka-vedenolentoja. Rusalka näyttäytyy kauniin naisen hahmossa ja houkuttelee luokseen veteen. Joskus rusalka voi myös olla paha demoni, ja sillä uskotaan olevan korviariipaiseva nauru ,joka voi vaikka tappaa. Myös rusalka voi muuntautua esimerkiksi joutsenen tai hanhen hahmoon.
3.3.


title: Pribytki (lentotukikohta)

text: Pribytki (), myös Zjabrauka () tai Zjabrovka () on Homelista 16 kilometriä kaakkoon, Valko-Venäjän Homelin alueen Homelin piirissä sijaitseva lentotukikohta. Neuvostoliiton aikana, 1960-luvun alkupuolella kenttää käyttivät Tupolev Tu-16R-tiedustelukoneet. Kenttä peruskorjattiin 1963, jonka jälkeen sieltä alettiin toimia noin vuonna 1966 Tu-22R-tiedustelukoneilla. 1967 kaikkiaan 24 konetta oli sijoitettu kentälle. Kentältä toimivat koneet lensivät tiedustelulentoja Baltian maihin ja Pohjois-Eurooppaan. Vuodesta 1973 aina 1980-luvulle saakka libyalaiset ja irakilaiset pilotit saivat koulutusta Tu-22-tyypille Pribytkissä. Tu-22-yksikkö lopetettiin 1994 Neuvostoliiton hajoamisen ja Valko-Venäjän itsenäistymisen jälkeen, ja sen koneet lähetettiin Engels-2-lentotukikohtaan Venäjälle romutettavaksi.


title: Pribytki (lentotukikohta)

text: Pribytki toimi kotikenttänä 290 Gv ODRAPille (290-й отдельный дальний разведывательный авиационный полк) (290. kaartin pitkänkantaman tiedustelurykmentti), joka toimi kentältä Tu-16R-konetyypillä 1960-luvun alusta vuoteen 1994, ja Tu-22RDM-tyypillä 1960-luvulta vuoteen 1994. Yksiköllä oli edellä mainittujen tyyppien lisäksi muutama Tu-22R. Vuosina 1960-1980 rykmentti oli osa 6th Heavy Bomber Aviation Corps (6-й отдельный тяжелый бомбардировочный авиационный корпус), ja vuosina 1980-1994, 46. ilma-armeijaa.


title: Pribytki (lentotukikohta)

text: Zjabrauka on hallinnollisesti Homelin piiriin kuuluva taajama. Se on myös Homelista koilliseen johtavan radan rautatieaseman nimi (paikallisjunaliikenteen piirissä).


title: Rose Bowl

text: Rose Bowl on vuosittainen yliopistojalkapallon ottelu. Se pelataan Rose Bowl -stadionilla Kalifornian Pasadenassa.


title: Rose Bowl

text: Rose Bowl on perinteisesti pelattu uudenvuodenpäivänä ja se on ollut yksi neljästä tärkeimmästä Bowl-ottelusta Yhdysvalloissa. Siinä kohtaavat yliopistojalkapallon korkeimman sarjatason kaksi joukkuetta, jotka eivät selvinneet mestaruusotteluun. Vuodesta 2014 lähtien sarjauudistuksen myötä Rose Bowl muuttui yhdeksi sarjan kiertävistä semifinaaleista. Rose Bowl pelataan jatkossa enää joka kolmas vuosi.


title: Rose Bowl

text: Rose Bowl on vanhin kaikista Bowl-otteluista. Se pelattiin ensimmäisen kerran vuonna 1902.


title: Joonas Meronen

text: Joonas Meronen (s. 11. kesäkuuta 1993) on suomalainen jalkapallomaalivahti, joka edustaa Veikkausliigassa pelaavaa FC Lahtea. Meronen teki ensiesiintymisensä pääsarjatasolla kaudella 2013, jolla hän pelasi FC Lahdessa neljä ottelua. Hän on pelannut myös Ykköstä FC Hämeenlinnassa.


title: Sauramo

text: Sauramo voi tarkoittaa seuraavia:


title: Otto Flodin

text: Otto Fritiof Flodin (8. syyskuuta 1903 Sortavala – 6. marraskuuta 1969 Helsinki) oli suomalainen arkkitehti joka keskittyi urallaan lähinnä kaavoitukseen ja aluesuunnitteluun.


title: Otto Flodin

text: Flodinin vanhemmat olivat varatuomari Karl Aleksander Flodin ja Majlis Florell. Hän pääsi ylioppilaaksi Sortavalan lyseosta 1921 ja valmistui 1927 arkkitehdiksi Teknillisestä korkeakoulusta.


title: Otto Flodin

text: Flodin työskenteli aluksi puolustusministeriön teknisellä osastolla ja oli 1928–1930 Kaarlo Borgin arkkitehtitoimiston palveluksessa. Tämän jälkeen Flodin oli arkkitehtina rakennushallituksen palveluksessa 1930–1931 ja Puolustusministeriössä 1931–1933 sekä ylimääräisenä arkkitehtina Rakennushallituksessa 1933–1936. Flodin oli sitten työssä Helsingin kaupungin kiinteistötoimiston asemakaavaosastolla 1937–1946 ja viimeksi hän toimi 1947–1968 Helsingin Seutukaavaliiton johtajana ja oli muun muassa suunnittelemassa 1950-luvun lopulla valmistunutta pääkaupunkiseudun ns. Ameba-seutukaavaa. Flodin jäi eläkkeelle 1968.


title: Erkki Kivelä

text: Erkki Kivelä (4. tammikuuta 1918 Luumäki – 5. marraskuuta 1984 Helsinki) oli suomalainen yritys- ja urheilujohtaja, koulutukseltaan ekonomi. Hän sai kauppaneuvoksen arvon 1969. Hän oli Union-Öljyn toimitusjohtaja 1950–1980, Atlas-Öljyn toimitusjohtaja 1980–1983. Vuosina 1955–1971 hän toimi Pesäpalloliiton puheenjohtajana ja sen jälkeen 1972–1981 SVUL:n puheenjohtajana.


title: Erkki Kivelä

text: Kivelä kirjoitti muistelmat "Orpopojan valssi" (Kirjayhtymä, 1984 ISBN 951-26-2673-X).


title: Erkki Kivelä

text: Ansiomerkit


title: AS.34 Kormoran

text: AS.34 Kormoran on saksalaisvalmisteinen laivasto-ohjus. Sitä käytetään merimaaleja, kuten sotalaivoja vastaan. Kormoran on MBB-konsernin suunnittelema ja valmistama. Sen paino on 600 kg/Type 1, sekä 630 kg/Type 2. Alisooninen (nopeus Machin luvulla 0.9) ase voidaan laukaista Panavia Tornado ja Lockheed F-104 Starfighter -hävittäjälentokoneista. Meritorjuntaohjuksen kantama on 30 km. Asetyyppi oli tuotannossa vuosina 1973-1991. Kormorania vastaava ranskalainen meritorjuntaohjus on ollut Exocet ja ruotsalainen verrokki on RBS15.


title: Arto Blomsten

text: Arto Blomsten (s. 16. maaliskuuta 1965 Vaasa, Suomi) on ruotsalainen uransa lopettanut jääkiekkopuolustaja. Hän pelasi pääosan urastaan Ruotsin pääsarjassa Elitserienissä, jossa hän voitti kolme mestaruutta ja kaksi hopeaa sekä teki 425 ottelussa tehot 51+90=141.


title: Arto Blomsten

text: Kaudeksi 1993–1994 Blomsten siirtyi hänet vuonna NHL:ään varanneeseen Winnipeg Jetsiin. Sitä ennen hän oli pelannut kymmenen kautta Elitserienin Djurgårdens IF:ssa. Blomsten pääsi kolmen vuoden aikana pelaamaan Winnipegissä ja Los Angeles Kingsissä 25 NHL-ottelua, joissa hän keräsi yhteensä neljä syöttöpistettä. Kolmen Pohjois-Amerikassa viettämänsä kauden jälkeen Blomsten palasi vielä neljäksi kaudeksi Elitserieniin, jossa hän päätti uransa kauteen 1999–2000.


title: Arto Blomsten

text: Blomsten edusti Ruotsia MM-kilpailuissa vuosina 1992, jolloin Ruotsi voitti kultaa ja 1993, jolloin Ruotsi voitti hopeaa.


title: Castlevania: Lords of Shadow

text:
Castlevania: Lords of Shadow () on suosittuun "Castlevania"-pelisarjaan kuuluva videopeli.
Pelin kehittäjinä olivat espanjalainen MercurySteam apunaan Metal Gear-pelisarjasta tuttu Kojima Productions. Lords of Shadow julkaistiin alun perin 5. lokakuuta 2010 Pohjois-Amerikassa, sitä seuraten 8. lokakuuta Euroopassa, Austaliassa 19. lokakuuta ja viimeisenä Japanissa 16. joulukuuta PlayStation 3 ja Xbox 360 pelikonsoleille.
PC versio julkaistiin kolme vuotta myöhemmin. Peli on oikeastaan koko pelisarjan uudelleenkäynnistys eli "reboot". Pelin tarinassa seurataan päähahmo Gabriel Belmontin kokemuksia kukistaakseen pimeyden voimia hallitsevia "Varjojen herroja" (Lords of Shadows) ja myös elvyyttääkseen kuolleen vaimonsa Marie Belmontin.


title: Castlevania: Lords of Shadow

text: Pelille on myös kaksi jatko-osaa: ja .


title: Kiviharju

text: Kiviharju tarkoittaa seuraavia asioita:


title: Kiviharju

text: Kiviharju on suomalainen sukunimi, joka on muun muassa seuraavilla henkilöillä:


title: Bruno Kivikoski

text: Bruno Rafael Kivikoski, vuoteen 1906 "Stenfors", (23. tammikuuta 1892 Pori – 2. helmikuuta 1982 Helsinki) oli suomalainen diplomaatti ja varatuomari.


title: Bruno Kivikoski

text: Kivikoski oli ulkoasiainministeriön kansliapäällikkö 1935–1938, lähettiläs Varsovassa 1938–1939, lähettiläs Bukarestissa 1939–1941, tasavallan presidentin kanslian päällikkö 1941–1954 ja lähettiläs Ankarassa 1954–1959 (vuodesta 1958 suurlähettiläs). Hän sai arvonimen erikoislähettiläs ja täysivaltainen ministeri vuonna 1942.


title: Liberty Bell

text: Liberty Bell (englantia, ”Vapauden kello”) on Philadelphiassa sijaitseva historiallinen tornikello, jota pidetään Yhdysvaltain itsenäisyyden symbolina. Kello sijaitsi alkujaan Independence Hallissa, rakennuksessa, jossa Yhdysvaltain itsenäisyysjulistus allekirjoitettiin heinäkuussa 1776.


title: Liberty Bell

text: Kellon tilasi Pennsylvanian siirtokunnan edustajakokous vuonna 1751 uutta kokoustilaansa eli Pennsylvania State Housea (nyk. Independence Hall) varten. Noin sata puntaa maksanut kello valettiin Lontoon Whitechapelin kellovalimossa ja toimitettiin Philadelphiaan elokuussa 1752. Kellon haljettua testaamisen yhteydessä se jouduttiin valamaan perillä kahdesti uudestaan ennen kuin se lopulta ripustettiin kokoustalon torniin kesäkuussa 1753. Tarinan mukaan kelloa soitettiin 4. heinäkuuta 1776, jolloin rakennuksessa kokoontunut toinen mannermaakongressi hyväksyi Yhdysvaltain itsenäisyysjulistuksen. Todellisuudessa kelloa kuitenkin soitettiin vasta neljä päivää myöhemmin, kun julistus luettiin ensi kertaa julkisesti. Jotkut historioitsijat tosin epäilevät tämänkin tiedon paikkansapitävyyttä.


title: Liberty Bell

text: Kun brittijoukot vapaussodan aikana 1777 miehittivät Philadelphian, kello vietiin kätköön Pennsylvanian Allentownin kirkkoon. Sodan jälkeen se palautettiin Independence Hallin torniin. Myöhemmin kello halkesi jälleen, legendan mukaan ylituomari John Marshallin hautajaisten yhteydessä vuonna 1835. Kelloa soitettiin viimeisen kerran George Washingtonin syntymäpäivänä vuonna 1846, jolloin se halkesi pahemmin ja meni korjauskelvottomaan kuntoon. Tammikuun ensimmäisenä päivänä 1976 kello siirrettiin vajaan sadan metrin päähän Independence Hallista, ja vuonna 2003 sen ympärille valmistui Liberty Bell Center -niminen museo. Museossa vierailee vuosittain noin kaksi miljoonaa kävijää. Sekä kello että Independence Hall kuuluvat nykyään Independence National Historical Park -nimiseen kansallispuistoon. Kellon omistaa virallisesti Philadelphian kaupunki.


title: Liberty Bell

text: Kellosta käytettiin nimeä Liberty Bell ensi kerran vuonna 1839 eräässä orjuudenvastustajien pamfletissa. Juuri orjuudenvastustajat tekivät kellon tunnetuksi käyttäessään sitä symbolinaan 1800-luvulla.


title: Liberty Bell

text: Kellon kylkeen on kirjoitettu raamatunjae ”"Proclaim liberty throughout all the land unto all the inhabitants thereof LEV XXV X"” (”Julistakaa vapautus maassa kaikille sen asukkaille”, 3. Moos. 25:10). Sen alla lukee ”"By Order of the Assembly of the Province of Pensylvania for the State House in Philada"” (”Pennsylvanian provinssin edustajakokouksen määräyksestä Philadelphian State Housea varten”). Edustajakokous oli aikanaan tilannut kellon sen kunniaksi, että William Pennin laatima siirtokunnan privilegiokirja vuodelta 1701 täytti 50 vuotta. Kellossa siteerattua raamatunjaetta edeltääkin Raamatussa sopivasti lause ”Ja pyhittäkää viideskymmenes vuosi”. Alimpana kellossa lukee ”"Pass and Stow Philada MDCCLIII"”. Nimet viittaavat philadelphialaisiin valajiin John Passiin ja John Stow’hun, jotka valoivat haljenneen kellon uudestaan vuonna 1753.


title: Liberty Bell

text: Kellon korkeus on noin metrin, ympärysmitta reunuksen kohdalta 3,7 metriä ja se painaa 943 kiloa. Kello on tehty metalliseoksesta, jossa on noin 70 % kuparia, 25 % tinaa ja 5 % useita muita metalleja. Tukki, josta kello riippuu, on punajalavaa.


title: Itävallan jääpallon historia

text: 12. tammikuuta 1896 Wieniläinen sanomalehti Allgemeine Sport-Zeitung kirjoitti artikkelin jääpallosta (maahockey jäällä), otsikolla "Hockey Game". Pelimuotona oli 7 vs 7, joka oli yleisesti käytössä Keski-Euroopassa ja esimerkiksi Norjassa vuoteen 1928 saakka. Ruotsissa, Suomessa ja Venäjällä pelattiin 11 vs 11 pelaajalla.


title: Itävallan jääpallon historia

text: Pelistä tuli hyvin suosittua, varsinkin Prahassa joka oli osa Itävalta-Unkarin keisarikuntaa. Vuonna 1898 pelattiin ensimmäinen Bandy peli Wienissä. Kaupungin ensimmäinen joukkue oli Training-Eis-Klub-Wien. TEK Wienin ensimmäinen kansainvälinen peli pelattiin SK Slavia Prahaa vastaan. Praha voitti 17-3 (13-1) pelissä, jossa pelattiin 2 x 35 minuuttia pallolla ja kieroilla jääpallomailoilla. Ensimmäinen tekojäärata avattiin Wienissä 10. marraskuuta 1909.


title: Itävallan jääpallon historia

text: Perimätiedon mukaan Itävallan jääpallomaajoukkue osallistui lajin Euroopanmestaruuskilpailuihin Davosissa 1913, mutta minkäänlaisia dokumentteja tuosta turnauksesta ei jälkipolville ole jäänyt. Jääpalloa joka tapauksessa pelattiin Itävallassa yhtaikaa jääkiekon kanssa, eikä sanomalehtiuutisista aina välttämättä saanut selville kumpi laji oli kysymyksessä, molemmista käytettiin nimitystä "Eishockey". Vuoden 1916 alussa entinen "Eishockey-Verband" vaihtoi nimekseen "Österreichische Eisball-Verband" ja vuosina 1916 ja 1917 Wienissä pelattiin sarjamuotoiset kilpailut nimellä "Kriegmeisterschaft". Ensimmäisenä talvena sarjaan osallistui neljä joukkuetta, jälkimmäisenä kuusi. Wiener EV voitti mestaruuden molemmilla kerroilla. Myös Wienin ja Budapestin välisiä otteluita pelattiin useamman kerran vuodessa, muutoinhan kansainvälinen kanssakäyminen sodan johdosta oli olematonta.


title: Itävallan jääpallon historia

text: Vielä vuodenvaihteessa 1918–19 Maailmansodan päätyttyä jääpallosarjaan ilmoittautui kuusi joukkuetta. Pikkuhiljaa kiekolla pelattava ns. kanadalainen versio kuitenkin syrjäytti bandypelin. Tiettävästi viimeinen jääpallopeli maassa pelattiin 31.joulukuuta 1923


title: Luettelo Valko-Venäjän lentoasemista

text: Tähän luetteloon kuuluvat Valko-Venäjän lentokentät. Luettelo on lajiteltu kentän tyypin mukaan (siviili- ja sotilaskentät) ja on aakkosjärjestyksessä.


title: Luettelo Valko-Venäjän lentoasemista

text: Lentokentiltä, joiden nimet on lihavoitu on säännöllistä matkustajalentoliikennettä kaupallisilla lentoyhtiöillä.


title: Vampire Killer (vuoden 1986 tietokonepeli)

text: Vampire Killer (, , ), on "Castlevania"-pelisarjaan kuuluva tasohyppely. Peli julkaistiin Japanissa suursuosion saavuttaneelle MSX2-mikrotietokoneelle. Peli on myös julkaistu Euroopassa.


text: Vampire Killer on järjestykseltään toinen peli Castlevania-sarjassa, mutta ensimmäinen Euroopassa ennen NES-versiota alkuperäisestä Akumajō Dracula-pelistä.


text: Koska Konamin tarvitsi julkaista kahta versiota peleistä englannin- ja japaninkielisille markkinoille samalla pelimoduulilla on molemmat versiot: MSX-alusta tuki maakoodia sallien käytössä olevan version valinnan.


title: Fujiidera

text: Fujiidera () on kaupunki Osakan prefektuurissa Japanissa. Se sijaitsee prefektuurin keskiosassa Osakan kaupungin kaakkoispuolella. Se rajautuu Habikinon, Kashiwaran, Matsubaran ja Yaon kaupunkeihin; sen pohjoisrajalla virtaa Yamatogawa- ja itärajalla Ishikawa-joki. Kaupungin pinta-ala on 8,89 neliökilometriä ja siellä on 66 434 asukasta (vuonna 2013).


title: Fujiidera

text: Fujiiderasta tuli kauppala () vuonna 1928. Fujiideran ja Dōmyōjin kauppalat yhdistyivät toisiinsa vuonna 1959 (nimellä 藤井寺道明寺町, "Fujiidera-Dōmyōji-chō"), ja seuraavana vuonna kauppala otti nimekseen Misasagi (美陵町, "Misasagi-chō"). Siitä tehtiin Fujiideran kaupunki vuonna 1966. Paikkakunta on saanut nimensä Fujii-deran buddhalaiselta temppeliltä, jonka nimi kuitenkin kirjoitetaan eri kirjoitusmerkein. Se on perustettu 600-luvun loppupuolella ja on yksi kaupungin merkittävimmistä nähtävyyksistä. Muihin kaupungissa sijaitseviin pyhäköihin ja temppeleihin kuuluvat muiden muassa Dōmyō-ji Tenman-gūn pyhäkkö ja Dōmyō-jin temppeli, joissa molemmissa säilytetään kansallisaarteita. Fujiideran alueella on myös useita suuria kofun-hautakumpuja.


title: Fujiidera

text: Fujiideraa palvelevat Kintetsu-rautateiden Minami-Ōsaka-linja ja Dōmyōji-linja.


title: Pielavesi-Keitele

text: Pielavesi-Keitele on Pielavedellä ja Keiteleellä ilmestyvä yksipäiväinen paikallislehti. Lehti ilmestyy keskiviikkoisin. Sen päätoimittajana on vuodesta 1999 toiminut Heli Roivainen. Lehden levikki on 5899 (2011). Pielavesi-Keitele kuuluu Keskisuomalainen-konserniin.


title: Pielavesi-Keitele

text: Pielavesi-Keitele ilmestyi ensimmäisen kerran vuonna 1961. Julkaisijaksi ja kustantajaksi perustettiin Pielaveden ja Keiteleen Sanomat oy. Iisalmen Sanomat hankki yhtiön osake-enemmistön vuonna 1982, jolloin se siirtyi IS-yhtymä oy:n tytäryhtiöksi. Pielaveden ja Keiteleen Sanomat oy toimi erillisenä tytäryhtiönä aina vuoteen 1998, jolloin Keski-Suomen Media oy osti IS-yhtymä oy:n. Nykyisin lehteä julkaisee Keskisuomalainen-konserniin kuuluva Maakunnan Sanomat Oy.


title: Pielavesi-Keitele

text: Ensimmäisinä vuosikymmeninä lehti ilmestyi nimellä Pielaveden ja Keiteleen Sanomat. Nykyinen nimi otettiin käyttöön vuonna 1983. Samana vuonna Pielavesi-Keitele alkoi ensimmäisenä paikallislehtenä Pohjois-Savossa ilmestyä myös näkövammaisille tarkoitettuna äänilehtenä. Lehden äänittämisestä vastaavat paikalliset Lions-klubit.


title: Pielavesi-Keitele

text: Pielavesi-Keiteleen levikki oli korkeimmillaan vuonna 1992 (7197). Sittemmin levikki on laskenut väkiluvun mukana tasaiseen tahtiin. Vuodesta 2013 Pielavesi-Keitelettä on voinut lukea myös näköislehtenä verkossa.


title: Pielavesi-Keitele

text: Pielavesi-Keiteleen päätoimipiste sijaitsee Pielaveden keskustassa osoitteessa Laaksotie 28. Lehden pitkäaikaisimpana päätoimittajana vuodesta 1966 vuoteen 1999 toimi Oskari Kananen.


title: Independence National Historical Park

text: Independence National Historical Park (”Itsenäisyyden kansallinen historiallinen puisto”) on Yhdysvalloissa Philadelphian kaupungin keskustassa sijaitseva National Park Service -kansallispuistohallinnon alainen historiallinen suojelualue, joka käsittää Amerikan vallankumoukseen ja Yhdysvaltain itsenäistymishistoriaan liittyviä kohteita. Merkittävin niistä on Independence Hall, rakennus, jossa Yhdysvaltain itsenäisyysjulistus sekä perustuslaki hyväksyttiin ja allekirjoitettiin.


title: Independence National Historical Park

text: Puisto käsittää L-kirjaimen muotoisen 18 hehtaarin alueen. Sen kulmakohdassa on aukio, jonka ympärillä sijaitsevat Independence Hall, Congress Hall – Yhdysvaltain kongressin kokoontumispaikka vuosina 1790–1800 – sekä Philosophical Hall, Benjamin Franklinin perustaman American Philosophical Societyn historiallinen toimitalo. Puiston pohjoisosassa, Independence Mall -puistokadun varrella sijaitsevat Liberty Bell -kellon ympärille rakennettu Liberty Bell Center ja Philadelphian vanha kaupungintalo, jossa Yhdysvaltain korkein oikeus toimi 1790–1800. Itäosassa ovat muun muassa First Bank of The United States ja Second Bank of The United States -pankit, Benjamin Franklinin kotitalon paikalle rakennettu Franklin Court -museo sekä Carpenter’s Hall, jossa ensimmäinen mannermaakongressi kokoontui. Lisäksi puistoon kuuluu joitakin muita siirtokunta-ajan rakennuksia kaupungin muissa osissa.


title: Independence National Historical Park

text: Päätös puiston perustamisesta tehtiin vuonna 1948, se siirtyi kansallispuistohallinnon alaisuuteen 1950 ja perustettiin virallisesti 1956.


title: Tanskan koripallomaajoukkue

text: Tanskan koripallomaajoukkue edustaa Tanskaa koripallon arvokisoissa.


title: Tanskan koripallomaajoukkue

text: Tanskan maajoukkue osallistui Euroopan-mestaruuskilpailuihin kolmesti 1950-luvulla. Joukkueessa ovat pelanneet muun muassa Chanan Colman ja NBA-varattu Christian Drejer.


title: Tanskan koripallomaajoukkue

text: Maajoukkuetta on valmentanut vuodesta 2013 alkaen suomalainen Pieti Poikola. Hänen apuvalmentajanaan on toiminut ensin Lasse Rantala ja vuodesta 2014 Harri Mannonen.


title: Brontoscorpio

text: Brontoscorpio (nimen merkitys: "”ukkosskorpioni”") on sukupuuttoon kuollut skorpionisuku, joka eli myöhäisellä siluurikaudella ja varhaisella devonikaudella noin 420–415 miljoonaa vuotta sitten. Sukuun luetaan yksi laji, "Brontoscorpio anglicus".


title: Brontoscorpio

text: Toisin kuin nykyiset skorpionit "Brontoscorpio" oli todennäköisesti merieläin, tai amfibinen. Se on suurin tunnettu skorpioni sekä hämähäkkieläin. Se tunnetaan vain muutamista huonosti säilyneistä fossiloituneista palasista, jotka löydettiin Worcestershirestä Englannista vuonna 1972. Niiden perusteella on kuitenkin voitu päätellä, että koko eläin oli suunnilleen metrin pituinen. Nykyisten skorpionien tavoin "B. anglicus" oli lihansyöjä.


title: E-Volo VC200

text: E-Volo VC200 on saksalaisen E-Volon kehittämä hiilikuiturunkoinen sähkömultikopteri. Projekti on saanut Saksan talous- ja teknologiaministeriöltä yhteensä kaksi miljoonaa euroa tukea, minkä lisäksi yhtiö onnistui keräämään 1,2 miljoonaa joukkorahoituspalvelu Seedmatchissa. Kopteri oli tammikuussa 2014 aloittamassa koelento-ohjelmaansa, joka tullaan lentämään Bruchsalissa, missä kopterin rungon valmistaneella DG Flugzeugbaulla on tehdas.


title: Sorvisto (Ylivieska)

text: Sorvisto on kyläpuhto Ylivieskassa ja sijaitsee nauhamaisena noin 6–10 kilometrin päässä Ylivieskan kaupungilta Nivalan suuntaan molemmin puolin valtatie 27:ää. Sorvistossa asuu noin 250 ihmistä.


title: Sorvisto (Ylivieska)

text: Perinteisesti Sorvisto on vanhaa maanviljelys ja maitokarja-aluetta Kalajokilaakson viljavalla jokilakeudella. Ennen Sorviston aluetta kuritti jokakeväinen raju tulva. Nyt keväinen tulvatilanne on lähes saatu rauhoittumaan Haapaperän tekoaltaan ja useiden juoksutuspatojen ansiosta. Sorviston toimiva keskus on Sorviston entinen koulu, jossa edelleen järjestetään monenmoista toimintaa; käsityökerhosta puulaakijääkiekkoon. Sorviston viereinen kylä Visuri on viime vuosina kasvanut varsinaista Sorviston kyläpuhtoa nopeammin omaksi selkeäksi taajamakseen, ollen kuitenkin kiinteästi osa samaa Sorviston asutustaajamaa. Laajeneva Ylivieskan kaupunki Savarin market-alueineen rakentuu vauhdilla kohti Sorvistoa. Sekä K-Citymarket, J. Kärkkäinen, Prisma että monet muut tavaratalot ja erikoisliikkeet vaativat tilaa ja kaupunki onkin vuosi vuodelta lähempänä Sorvistoa. Vielä noin vuonna 1980 Sorvistossa oli SOK:n oma myymälä, nyt nämä palvelut ovat Ylivieskassa.


title: Aktiastiftelsen i Esbo-Grankulla

text: Aktiastiftelsen i Esbo-Grankulla-säätiö (perustettu v. 1993) on yksi Säästöpankkisäätiöistä ja se on rekisteröity Espoossa. Se on neljänneksi suurin Aktia Pankki Oyj:n omistaja. Säätiö on yksi kulttuurikeskus Luckanin, sekä myös Svenska Teaternin rakennustyömaan, tukirahoittajista. Sen hallinnossa toimivat Mikael Aspelin (Stiftelsen för finlandssvensk kultur i Esbo), Ken Thilman ja Petrik Lerche (Aktia, Helsingfors Svenska Bostadsstiftelse, Stiftelsen Tre Smeder). Säätiö tukee monia yleishyödyllisiä kohteita, ja mainitsee että tuen hakijalla tulisi olla tili Aktia Pankissa.


title: Sorvisto

text: Sorvisto voi tarkoittaa ainakin seuraavia paikkoja:


title: Valko-Venäjä kesäolympialaisissa 2008

text: Valko-Venäjä osallistui Pekingin kesäolympialaisiin 2008 177 urheilijan voimin. Avajaisissa Valko-Venäjän lippua kantoi Aleksandr Romankov.


title: Valko-Venäjä kesäolympialaisissa 2008

text: Valko-Venäjä voitti kisoissa neljä kultaa, viisi hopeaa ja kymmenen pronssia. Mitalit oikeuttivat mitalitaulukossa sijalle 13. Mitalitaulukossa alapuolella jäi muun muassa Suomi, Kanada sekä Puola. Kyseessä on Valko-Venäjän historian parhaimmat olympialaiset, jos katsotaan mitalien määriä.


title: Valko-Venäjä kesäolympialaisissa 2008

text: Valko-Venäjää edusti kisoissa 177 urheilijaa, joista 93 oli miehiä ja 84 naisia. Näihin lukeutui 12 henkinen naisten koripallomaajoukkue. Olympiajoukkueen nuorin osallistuja oli voimistelija Anastasia Ivankova, jolla oli ikää vain 16 vuotta. Joukkueen vanhin urheilija oli 47-vuotias yleisurheilija Ellina Zvereva. Joukkue on urheilijamäärältään Valko-Venäjän olympiahistorian suurin joukkue.


title: Valko-Venäjä kesäolympialaisissa 2008

text: Miesten moukarinheitossa alun perin toiseksi ja kolmanneksi sijoittuneet Vadzim Dzevjatouski ja Ivan Tsih’an jäivät kiinni testosteronin käytöstä. Kansainvälinen olympiakomitea vahvisti kilpailijoiden hylkäyksen joulukuussa 2008. He valittivat hylkäyksestä Urheilun kansainväliseen vetoomustuomioistuimeen, joka palautti kaksikon mitalit kesäkuussa 2010.


title: Kyläpuhto

text: Kyläpuhto on alue, joka sisältää useamman kuin yhden kylän taloja. Se on maaseudun pieni taajama. Muun muassa Ylivieskan Sorvisto on kyläpuhto. Kyläpuhto -sana liittyy erityisesti ja alun perin ainoastaan Keski- ja Pohjois-Pohjanmaan murrealueisiin.


title: Savari

text: Savari on kauppa-alue Ylivieskan kaupungissa Pohjois-Pohjanmaalla. Se on nopeasti kasvava entisille heinäpelloille rakennettu ostosalue. Alueen halkaisee valtatie 27, joka on Savarin kohdalla nelikaistainen. Lähimmät hypermarketitit sijaitsevat noin kolmen kilometrin päässä Ylivieskan keskustasta. Alue laajenee nopeasti kohti kaakossa sijaitsevaa Nivalaa.


title: Niemisjärven rautatieasema

text: Niemisjärven rautatieasema () on entinen rautatieliikennepaikka (laiturivaihde) -radalla Hankasalmen Niemisjärvellä. Sieltä on idän suuntaan Jyväskylään matkaa 33 kilometriä.


title: Niemisjärven rautatieasema

text: Asema avattiin rautatien valmistuessa vuonna 1918 samannimisen järven läheisyyteen, ja sinne rakennettiin samantyyppinen rakennus kuin osuuden useimmilla muilla pysähdyspaikoilla. Aseman ympärille kasvoi taajama, jossa toimi meijeri, valimo ja saha, jonne johti myös pistoraide.


title: Niemisjärven rautatieasema

text: Tavaraliikenne lopetettiin vuonna 1978 ja koko liikennepaikka henkilöliikenteen pysähdysten loppumisen myötä vuonna 1992. Aseman ympäristön rakennukset ovat kuitenkin jäljellä, ja se on luokiteltu maakunnallisesti arvokkaaksi rakennetuksi ympäristöksi.


title: Stiftelsen Tre Smeder

text: Stiftelsen Tre Smeder (aiemmin Sparbanksstiftelsen i Helsingfors) on vuonna 1993 perustettu säätiö, niin sanottu säästöpankkisäätiö, joka perustettiin Aktia Pankki Oyj:n perustamisen yhteydessä. Sen hallinnossa toimivat muun muassa Håkan Mattlin ja Henry Wiklund.


title: Stiftelsen Tre Smeder

text: Säätiön tarkoitus on edistää säästämistä, tukea kotiseutua kulttuuri- ja aatteellisen työn kautta ensisijaisesti Helsingissä ja vaalia Helsingin Säästöpankin perinteitä.


title: Stiftelsen Tre Smeder

text: Säätiö on Aktia Pankki Oyj:n suurin äänimäärän mukainen omistaja 21 prosentin ääniosuudella.


title: Gallen-Kallelan surumerkki

text: Gallen-Kallelan surumerkki (myös Suomen surumerkki) on vuonna 1900 julkaistu epävirallinen suomalainen postimerkki. Taiteilija Akseli Gallen-Kallelan suunnittelema merkki julkaistiin protestina Suomen omien postimerkkien lakkauttamisen johdosta. Sen alkuperäinen nimi oli "Vaakunamerkki".


title: Gallen-Kallelan surumerkki

text: Suomen suuriruhtinaskunta oli saanut omat postimerkkinsä vuonna 1856. Niiden käyttö kuitenkin lopetetiin vuoden 1890 postimanifestin jälkeen. Sen johdosta muun muassa Suomen postilaitos siirtyi Venäjän keisarikunnan sisäministeriön alaisuuteen. Venäjälle menevässä postissa suomalaisten postimerkkien käyttö kiellettiin 1. toukokuuta 1891 lähtien. Ulkomaille niillä oli mahdollista postittaa lähetyksiä vielä 15. elokuuta 1900 saakka.


title: Gallen-Kallelan surumerkki

text: Gallen-Kallelan surumerkki ilmestyi elokuussa 1900 kirjailija ja toimittaja Wentzel Hagelstamin kustantamana. Se tuli myyntiin samana päivänä kuin suomalaisten postimerkkien käyttö päättyi. Surumerkin tarkoituksena oli paitsi protestoida omien postimerkkien lakkauttamista vastaan, myös osoittaa ulkomaille menevissä lähetyksissä, mistä ne olivat peräisin. Käyttöön otetuissa uusissa venäläisissä merkeissa ei ollut lainkaan merkittynä niiden kotimaata. Surumerkki kiinnitettiin varsinaisen postimerkin viereen.


title: Gallen-Kallelan surumerkki

text: Surumerkkiä ehdittiin käyttämään jonkin aikaa, kunnes kenraalikuvenööri Nikolai Bobrikov kielsi kaikkien poliittista merkitystä sisältävien merkkien ja kuvien käytön postilähetyksissä. Määräyksiä kuitenkin kierrettiin niin, että ne vietiin suoraan ulkomaille matkalla oleviin laivoihin. Surumerkkejä postitettiin myös käyttämättöminä ulkomaille, jossa Suomeen postia lähettävät liimasivat niitä kirjeisiinsä.


title: Gallen-Kallelan surumerkki

text: Koska postikantajia kiellettiin viemästä perille surumerkillä varustettuja kirjeitä, ovat niillä varustetut leimatut postilähetykset nykyään melko harvinaisia. Leimaamaton surumerkki sen sijaan ei ole kuin korkeintaan parin euron arvoinen.


title: Moncton Golden Flames

text:
Moncton Golden Flames oli vuosina 1984-1987 AHL-liigassa toiminut Calgary Flames ja Boston Bruins seurojen yhteinen farmijoukkue.
Joukkueen kotipaikka oli Kanadan länsirannikolla, New Brunswickin provinssissa sijaitseva Monctonin satamakaupunki. Kauden 1987 jälkeen organisaation emäseuraksi tuli Winnipeg Jets ja seuran nimi vaihdettiin Golden Flamesista Moncton Hawksiksi.
Kolmen toimintakautensa aikana Moncton Golden Flamesilla oli kaksi päävalmentajaa. Ensimmäisen kauden valmentajana toimi Pierre Page ja kaksi seuraavaa kautta Terry Crisp. Seura ei näillä kausilla voittanut kertaakaan AHL-liigan mestaruutta. Ensimmäisellä kaudella se ei päässyt lainkaan pudotuspeleihin, toisella kaudella noutaja tuli pudotuspelien 2. kierroksella ja viimeisellä Flames-kaudella jo ensimmäisellä kierroksella. Seuran yleisomäärät olivat keskimäärin 3500 katsojaa per ottelu.
Seuran historian paras pistemies oli kaksi kautta pelannut Mark Lamb ja tunnetuimmat pelaajat Brett Hull ja Joel Otto


title: Moncton Hawks

text:
Moncton Hawks oli vuosina 1987-1994 AHL-liigassa toiminut Winnipeg Jetsin farmijoukkue.
Joukkueen kotipaikka oli Kanadan länsirannikolla, New Brunswickin provinssissa sijaitseva Monctonin satamakaupunki. Aiemmin vuosina 1971-1974 organisaatio oli toiminut nimellä Boston Braves.
Seitsemän toimintakautensa aikana Moncton Hawksin päävalmentajina toimivat Rick Bowness (1987-1989), Dave Farrish (1989-1992) sekä Rob Laird (1992-1994). Seura ei näillä kausilla voittanut kertaakaan AHL-liigan mestaruutta, mutta viimeisenä kautenaan pääsi kuitenkin finaaleihin, joissa joutui taipumaan Portland Piratesille. AHL:n aloittaessa vetäytymisen itäisestä Kanadasta, emoseura Winnipeg Jets päätti lakkauttaa farmijoukkueensa Monctonissa ja ryhtyi yhdessä Hartford Whalersin kanssa tekemään yhteistyötä Springfield Falconsin kanssa. Kausi 1993-94 jäi seuran ja koko organisaation viimeiseksi AHL:ssa.
Yhden välivuoden jälkeen QMJHL junioriliigan Moncton Alpines otti hallin kotikentäkseen.
Seuran historian parhaat pistemiehet olivat Guy Larose (263 ott. 112+94=206) ja Brent Hughes (259 ott. 99+104=203)


title: Helmiselkähaukka

text: Helmiselkähaukka ("Leucopternis melanops") on haukkojen heimon viidakkohaukkojen sukuun kuuluva lintu. Sitä tavataan Brasiliassa, Kolumbiassa, Ecuadorissa, Ranskan Guayanassa, Guyanassa, Perussa, Surinamessa ja Venezuelassa.


title: Helmiselkähaukka

text: Laji on menettämässä elinalueitaan Amazonin alueen metsänhakkuiden vuoksi. Sen vuoksi sen populaation arvioidaan pienenevän kolmen sukupolven aikana enimmillään 25 prosenttia. Sen elinpiiriä ovat subtrooppiset ja trooppiset mangrovemetsät vuorovesirajan yläpuolella, kosteat alavat metsät ja joet, myös niiden putoukset.


title: Mille Marković

text: Milentije ”Mille” Marković (; 11. kesäkuuta 1961 Kragujevac, Jugoslavia – 23. tammikuuta 2014 Tukholma) oli jugoslavialaissyntyinen ruotsalainen välisarjan amatööri- ja ammattilaisnyrkkeilijä ja sittemmin pornoklubien omistaja, joka tuli tunnetuksi muun muassa uhkaamalla julkistaa arkaluontoisia valokuvia Ruotsin kuninkaasta Markovićin omistamassa yökerhossa. Hän oli kuninkaasta julkaistun paljastuskirjan "Carl XVI Gustaf: Den motvillige monarken" eräs tietolähde, joka väitti kuninkaan ja hänen seurueensa olleen yökerhon vakioasiakas.


title: Mille Marković

text: Markovićilla oli useita vankilatuomioita ja pitkä rikosrekisteri. 52-vuotias Marković tapettiin tammikuussa 2014 ampumalla päähän. Saman vuoden toukokuun 11. päivänä poliisi pidätti Tukholman alueella 54-vuotiaan miehen epäiltynä teosta.


title: Elokuvat kertovat, Matti Kassila

text: Elokuvat kertovat, Matti Kassila on elokuvaohjaaja Matti Kassilan elämäntyötä käsittelevä teos. Teoksen ovat toimittaneet Kalevi Koukkunen, Kimmo Laine ja Juha Seitajärvi. Teos on ilmestynyt 2013 ja kustantaja on Suomalaisen Kirjallisuuden Seura. Se kuuluu Kavan julkaisusarjaan.


title: Elokuvat kertovat, Matti Kassila

text: Kassila on kaikkien aikojen merkittävin suomalainen elokuvantekijä, auteur-ohjaaja, suomalaisen elokuvan grand old man. Teoksesta tuli juhlakirja tammikuussa 2014 90 vuotta täyttäneen Kassilan kunniaksi. Teoksen idea alkoi kuitenkin muhia jo, kun Kalevi Koukkunen näki Kassilan elokuvan "Päämaja" sen ensi-illassa 1970. Seuraava vaihe oli elokuvan televisioesitys vuonna 2008, jolloin Koukkunen soitti Kassilalle ja otti puhelun lopussa esille kirjaidean.


title: Elokuvat kertovat, Matti Kassila

text: Kun idea sai myönteisen vastaanoton myös Kavassa, Koukkunen alkoi selvittää hankkeen toteutusta ja sai työryhmään mukaan Kimmo Laineen ja Juha Seitajärven, molemmat asiantuntevia elokuvantutkijoita. Varsinainen työ teoksen parissa alkoi, kun työryhmä kokoontui ensimmäisen kerran syyskuussa 2009 ja alkoi sen jälkeen rekrytoida kirjoittajia. 24 artikkelin kokonaisuuden kirjoittajat ovat elokuvantutkijoita. Kukin käsittelee toimittajien esittämiä teemoja mutta omista lähtökohdistaan.


title: Elokuvat kertovat, Matti Kassila

text: Ensimmäisessä artikkelissa Kassila itse muistelee ensimmäistä ohjaustyötään "Isäntä soittaa hanuria". Kirjan ensimmäisen osan päätteeksi hän vielä pohtii aihetta "Mitä jäi tekemättä?" Sen jälkeen kirjoittajat käyvät hänen uraansa läpi, osa tieteellisin artikkelein, toiset yleisemmin tulkinnoin. Teos jakautuu osiin siten, että aluksi tarkastellaan elokuvan tekemisen tapoja, seuraavaksi käydään läpi Kassilan tunnetuimpia elokuvia, kolmannessa ovat tarkastelun alla muun muassa Palmu-elokuvat. Sen jälkeen on vuorossa Kassilan elokuvien musiikki ja muu äänimaisema, viimeinen artikkeliosuus sisältää tekstejä elokuvan reuna-alueilta, kuten Kassilasta tietoteoksissa ja hänen toiminnastaan Suomen elokuvasäätiössä.


title: Elokuvat kertovat, Matti Kassila

text: Artikkelien jälkeen teoksessa on yhteenveto Kassilan uran etenemisestä, kattavat filmografiat ja viimeisenä julisteliite. Hakemisto ei kaikilta osin pidä yhtä tekstin kanssa.


title: Elokuvat kertovat, Matti Kassila

text: Asiantuntijoiden kirjoittama "Elokuvat kertovat, Matti Kassila" otettiin yleisesti innostuneena vastaan. Jarmo Valkola toteaa Keskisuomalaisessa: "[Teos on] monella tapaa kiinnostava ja tärkeä teos. Sen avulla Kassilan lavea ura saa osakseen kiinteitä ja ansiokkaita huomioita." Arto Pajukallio Helsingin Sanomissa vahvistaa: "[Teos on] monin osin ainutlaatuinen paketti syvätarkkoja näkökulmia ja tutkimuksia ohjaajan työhön". Arvioissa otetaan esille myös käsikirjoituksen keskeinen merkitys Kassilalle. Siltä pohjalta Kassila on ollut edellytyksiä sanoa, että Suomi on kurjien käsikirjoitusten maa.


title: Elokuvat kertovat, Matti Kassila

text: Hannu Björkbacka kiittää Keskipohjanmaan KP24.fi-sivulla teosta sanoin: "[Se on] vertaansa vailla oleva tietopankki elokuvista, myös kaunis kunnianosoitus viisi vuosikymmentä pitkiä fiktioelokuvia luoneelle tekijämiehelle." Hän huomauttaa vielä: "Tiiliskivikirja ei ole yleisesitys, vaan käsittelee kunnianhimoisesti ja monipuolisesti Kassilan elokuvia ja niiden teemoja perusteellisin essein." Björbacka löysi kuitenkin puutteen, sillä hän jäi kaipaamaan selvitystä siitä, miksi "Kaikki pelissä" (1994) epäonnistui ja lopetti mestarin elokuvauran, mutta kysyy kuitenkin: "Vai epäonnistuiko sittenkään."


title: Yliluottelu

text: Yliluottelu on ommel, jossa lanka pistojen välissä ylittää viistosti kankaan reunan. Yliluottelua voi tehdä käsin tai koneella; ompelukoneisiin on erityisiä yliluottelujalkoja.


title: Yliluottelu

text: Yliluottelua käytettiin jo keskiajalla.


title: Lännenkorallikäärme

text:
Lännenkorallikäärme eli arizonankorallikäärme ("Micruroides euryxanthus") on myrkkytarhakäärmeiden heimoon kuuluva laji. Se liikkuu öisin ja oleskelee yleensä
maan alla. Puolustautuessaan se nostaa häntänsä ylös ja kiertää sen kahdeksikon muotoon ja kääntyy selälleen.


title: Lännenkorallikäärme

text: Lännenkorallikäärme on korallikäärmeeksi melko pieni ja on pituudeltaan 40–55 senttiä. Suomut ovat pehmeitä. Lajilla on mustia, keltaisia ja punaisia raitoja tai keltaisten raitojen sijasta valkoisia raitoja.


title: Lännenkorallikäärme

text: Lännenkorallikäärmettä tavataan Yhdysvaltojen lounaisosassa ja Meksikon luoteisosassa. Sitä esiintyy kuivissa metsissä, joen pohjilla, savanneilla, aavikoila ja muilla kuivilla alueilla.


title: Lännenkorallikäärme

text: Munia on 1-3.


title: Lännenkorallikäärme

text: Laji syö pienempiä käärmeitä.


title: Chunyun

text: Chunyun () tarkoittaa Kiinalaisen uudenvuoden aikaan tapahtuvaa erittäin kiivasta matkustusajankohtaa. Vuonna 2006 ajankohtana tehtiin yli 2 miljardia matkaa ja ilmiötä on kuvattu maailman laajimmaksi vuosittaiseksi muuttoliikkeeksi. Ruuhkat kohdistuvat erityiesti rautatieliikenteeseen. Matkustus alkaa yleensä 15 päivää ennen uutta vuotta ja kestää noin 40 päivää ja se on synnyttänyt useita sosiaalisia ongelmia.


title: Chunyun

text: "Chunyun"-ilmiön taustalla on kolme pääasiallista syystä.


title: Chunyun

text: Kiinassa perheet kokoontuvat perinteisesti yhteen viettämään uutta vuotta. Muualla töissä tai opiskelemassa asuvat palaavat kotiseuduilleen. 1970-luvun lopulla tehtyjen talousuudistusten myötä on syntynyt uusia työmahdollisuuksia, jotka kuitenkin ovat usein kaukana ihmisten alkuperäisiltä kotiseuduilta. Taloudelliset erityisalueet, kuten Shenzhen, Shanghai ja Peking ja rannikon varakkaat alueet tarjoavat työmahdollisuuksia ja parempia elinmahdollisuuksia ylipäätään. Tämän seurauksena on viime vuosikymmenten aikana syntynyt länsimaissa teollisen vallankumouksen aikana tapahtunutt muuttoliikettä vastaava kehitys. Vuonna 1990 siirtotyöläisten määräksi arvioitiin 50 miljoonaa ja vuonna 2000 epävirallisten arvioiden mukaan 150–200 miljoonaa. Chunyunin aikana useat heistä palaavat kotiseuduilleen.


title: Chunyun

text: Kiinan koulujärjestelmän uudistukset ovat lisänneet yliopisto-opiskelijoiden määrää. Kuten työpaikat, myös yliopistot sijaitsevat usein kasvukeskuksissa ja monet joutuvat muuttamaan uudelle paikkakunnalle. Kiinalainen uusivuosi ajoittuu yleensä samaan aikaan yliopistojen talviloman kanssa. Vuonna 2006 chunyunin aikana matkusti 194 miljoonaa henkilöä junalla joista 6,95 miljoonaa oli opiskelijoita.


title: Chunyun

text: Kiinalainen uusivuosi on toinen viikonmittaisista kansallisista loma-ajoista (toinen on Kiinan itsenäisyyspäivän aikaan lokakuun alussa) ja monet matkustavat lomalle. Kotimaan turismi on kiinassa suositumpaa kuin koskaan ja myös tämä kasvattaa omalta osaltaan matkustajamääriä.


title: Chunyun

text: Nämä tekijät kärjistävät liikennejärjestelmien ongelmia. Rautatieverkon kapasiteetti on liian pieni nykyisille matkustajamäärille, eikä se myöskään ole tarpeeksi kattava mikä aiheuttaa kuormitusta linja-autoliikeenteeseen, jossa ongelmina ovat huonokuntoiset tiet ja vanhentunut kalusto.


title: Rúben Vezo

text: Rúben Miguel Nunes Vezo (s. 25. huhtikuuta 1994 Setúbal, Portugali) on portugalilainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja.


title: Rúben Vezo

text: Vezo liittyi paikallisseura Vitória Setúbalin junioriakatemiaan ollessaan 15-vuotias. Hänet nostettiin ensimmäistä kertaa seuran edustusjoukkueeseen kaudella 2013–2014 ja ensiesiintymisensä hän teki 18. elokuuta 2013 ottelussa Portoa vastaan. Hänen pelasi kaikissa puolen kauden aikana pelaamissaan otteluissa (12) täydet 90 minuuttia.


title: Rúben Vezo

text: 4. marraskuuta 2013 Vezo teki nelivuotisen sopimuksen espanjalaisseura Valencian kanssa. Hänestä maksettiin 1,5 miljoonan euron siirtokorvaus. Siirto voitiin kuitenkin toteuttaa vasta tammikuussa 2014 siirtoikkunan avauduttua.


title: Palvelualoite

text: Palvelualoite on kuntapalveluihin ehdotettu kilpailutuksen menettely. Sen mukaan kuka tahansa yksityishenkilö, yhteenliittymä tai yritys voisi esittää pystyvänsä tuottamaan kunnan tarjoaman palvelun edullisemmin tai paremmin kuin kunta itse. Kunta olisi velvollinen ottamaan haasteen vastaan ja vertaamaan julkisesti omaa palveluaan haastajan esittämään vaihtoehtoon.


title: Palvelualoite

text: Menettelyn hyvinä puolina pidetään julkisten palvelujen kehittymistä, hintojen laskua ja toiminnan läpinäkyvyyttä. Se kannustaisi perustamaan yhtiöitä ja yhteenliittymiä, jotka kehittäisivät julkisia palveluita. Palvelualoite myös pakottaisi kunnat selvittämään palvelutuotantonsa hinnan ja laadun. Se lisäisi päätöksenteon läpinäkyvyyttä ja tehostaisi kuntien toimintaa. Huonojakin kokemuksia on: Ruotsissa on havaittu, että yksityisten palveluntarjoajien tulo markkinoille on saattanut lopulta nostaa hintaa ja laskea palvelutasoa. Vaikka hinta olisi aluksi alentunut, se voi nousta, kun yksityinen palveluntarjoaja on saanut haltuunsa suuren osan palvelutuotannosta. Kunnan pitää tässä järjestelmässä varata ja käyttää voimavaroja haasteisiin vastaamiseen, minkä arvioidaan olevan pois palvelujen tuottamisesta.


title: Andrei Rein

text: Andrei Rein (ven. Андрей Викторович Рейн), synt. 9. kesäkuuta 1982 Krasnoturjinsk, Neuvostoliitto) on venäläis-kazakstanilainen jääpallomaalivahti, joka pelaa Moskovan Dynamossa.


title: Andrei Rein

text: Krasnoturjinskissa syntynyt ja sen paikallista Majak-seuraa 2000-luvulla edustanut Rein siirtyi syksyllä 2007 Moskovan Dynamo riveihin. Kauden 2009-2010 hän edusti Novosibirskin Sibselmašia, mutta palasi Moskovan Dynamoon. Dynamon riveissä hän on saavuttanut Venäjän mestaruussarjassa neljä kultaa ja hopean.


title: Andrei Rein

text: Alun perin Reinillä oli Venäjän passi, mutta hän otti 2010 kaksoiskansalaisuuden ja aloitti Kazakstanin maajoukkueen maalissa. Kazakstanin joukkueessa hän on ollut saavuttamassa kolme MM-pronssimitalia.


title: Andrei Rein

text: Seurajoukkueissa


title: Andrei Rein

text: Maajoukkueessa


title: Andrei Rein

text: Henkilökohtaisesti


title: Arginiinimeripihkahappolyaasi

text: Arginiinimeripihkahappolyaasi on entsyymi, joka osallistuu eliöissä ureakiertoon. Entsyymi katalysoi arginiinimeripihkahapon hajottamista arginiiniksi ja fumaarihapoksi. Arginiinimeripihkahappolyaasin EC-numero on EC 4.3.2.1 ja CAS-numero 9027-34-3..


title: Arginiinimeripihkahappolyaasi

text: Ihmisen arginiinimeripihkahappolyaasi on rakenteeltaan tetrameeri eli koostuu neljästä alayksiköstä. Molekyylimassaltaan se on 200 kDa painoinen. Arginiinimeripihkahappolyaasin katalysoima reaktio on mekanismiltaan E1cB-reaktio. Reaktion ensimmäisessä vaiheessa entsyymin aktiivisen keskuksen histidiiniaminohappo vastaanottaa arginiinimeripihkahapon sukkinyyliosalta protonin, jolloin muodostuu välituotteena karbanioni. Tämä karbanioni hajoaa muodostaen kaksoissidoksellisen yhdisteen fumaarihapon, ja hiilen ja typen välinen sidos katkeaa, jolloin toisena tuotteena muodostuu arginiinia. Tämä vaihe on reaktiossa reaktionopeuden määräävä vaihe.


title: Arginiinimeripihkahappolyaasi

text: Harvinaisessa perinnöllisessä sairaudessa ASA-uriassa potilailla on resessiivisesti autosomien kautta periytyvä arginiinimeripihkahappolyaasin puutos. Tämän vuoksi ureaa ei muodostu normaalisti ja arginiinimeripihkahapon pitoisuus virtsassa on suuri. Myös elimistön ammoniakkipitoisuus on tällöin suuri. Taudin oireita voivat ole eriasteinen kehitysvammaisuus tai epilepsia. Arginiinimeripihkahappolyaasin puutoksen esiintyvyys on noin 1:70 000. Taudin hoito on ruokavalio, jossa proteiinien määrä on rajoitettu, ja arginiinikorvaushoito.


title: Hedgehog Engine

text:
Hedgehog Engine on Sonic Teamin kehittämä pelimoottori.
Pelimoottori kehiteltiin vuosien 2004-2005 välillä, mutta pelissä moottoria käytettiin vasta vuonna 2008, kun Sonic Team kehitti (ja Sega) julkaisi Sonic Unleashed- pelin.


title: Nejc Dežman

text: Nejc Dežman (s. 7. joulukuuta 1992) on slovenialainen mäkihyppääjä. Hän edustaa SK Triglav Kranj -seuraa.


title: Nejc Dežman

text: Dežman voitti nuorten maailmanmestaruuden Erzurumissa 2012. Hän kilpaili maailmancupissa ensimmäisen kerran Tauplitzissa tammikuussa 2012. Ensimmäiset maailmancupin pisteensä hän saavutti oltuaan samalla kaudella 29:s Lahden pikkumäen kilpailussa. Kymmenen parhaan joukkoon hän sijoittui ensimmäisen kerran oltuaan seitsemäs Sapporon suurmäessä tammikuussa 2014. Hän on voittanut kolme Continental Cupin osakilpailua.


title: Hans Andersson (jääpalloilija)

text: Hans Andersson (s. 13. maaliskuuta 1982 Söderfors) on ruotsalainen jääpalloilija. Hän on edustanut koko uransa Ruotsin Elitserienissä pelaavaa Edsbyn IF:n joukkuetta siirtyen syksyllä 2013 vuodeksi venäläiseen Dynamo Kazaniin.


title: Hans Andersson (jääpalloilija)

text: Andersson on pelannut kuudet MM-kisat vuosina 2007–2013 ja on saavuttanut niissä kaksi maailmanmestaruutta (2010, 2012). Kaikkiaan hän on pelannut 38 MM-ottelua ja tehnyt niissä seitsemän maalia. Maaotteluita on kertynyt kaikkiaan 64 ennen vuoden 2014 MM-kisoja.


title: Hans Andersson (jääpalloilija)

text: Hans Andersson on ollut Ruotsin jääpallomestaruuden viisi kertaa peräkkäin 2004–2008 voittaneessa Edsbyn IF:n joukkueessa. Ruotsin mestaruuksien voittoajanjaksoon mahtuu myös kaksi kansainvälistä seurajoukkuemenestystä. Kaudella 2007–2008 Jääpallon Champions Cupin isäntänä toiminut Edsbyn IF voitti turnauksen. Seuraavalla kaudella 2008–2009 Edling oli jääpallon maailmancupin voittaneessa Edsbyn joukkueessa. Kaudeksi 2013-2014 Andersson siirtyi sitten Venäjälle Kazaniin. ,


title: Hans Andersson (jääpalloilija)

text: Maajoukkueessa


title: Hans Andersson (jääpalloilija)

text: Seurajoukkueissa


title: Daniel-André Tande

text: Daniel-André Tande (s. 24. tammikuuta 1994) on norjaläinen mäkihyppääjä, joka edustaa Kongsberg IF -seuraa. Hän on joukkuekilpailun olympiavoittaja suurmäestä 2018 sekä maailmanmestari lentomäestä vuosilta 2016 ja 2018 ja henkilökohtaisen kilpailun lentomäen maailmanmestari vuodelta 2018.


title: Daniel-André Tande

text: Mäkihypyn maailmancupissa Tande kilpaili ensimmäisen kerran Tauplitzissa tammikuussa 2014 saavuttaen siellä käydyissä kilpailuissa sijoitukset 31 ja 15. Kymmenen parhaan joukkoon hän sijoittui ensimmäisen kerran Nižni Tagilissa joulukuussa 2014 oltuaan kahdeksas. Ensimmäisen palkintokorokesijoituksensa ja samalla voittonsa hän saavutti Klingenthalissa marraskuussa 2015. Sen lisäksi hän on voittanut mäkiviikolla 2017 Garmisch-Partenkirchenissä ja Innsbruckissa, Willingenissä helmikuussa 2018 ja Oslossa maaliskuussa 2018. Toiseksi hän on sijoittunut Lahdessa ja Kuopiossa helmikuussa 2016, Kuusamossa marraskuussa 2016, Klingenthalissa ja Lillehammerissa joulukuussa 2016, Wisłassa tammikuussa 2017, Nižni Tagilissa joulukuussa 2017, Innsbruckissa mäkiviikolla 2018 sekä Kulmin lentomäessä tammikuussa 2018. Kolmas hän on ollut Almatyssa helmikuussa 2016, Titisee-Neustadtissa joulukuussa 2017 sekä Vikersundissa ja Planicassa maaliskuussa 2018. Maailmancupin kokonaiskilpailussa hän oli seitsemäs kaudella 2015–2016 ja kolmas kausilla 2016–2017 ja 2017–2018 sekä Keski-Euroopan mäkiviikolla kolmas 2016–2017.


title: Daniel-André Tande

text: Tande saavutti nuorten MM-kilpailuissa pronssia joukkuekilpailussa 2014. Lentomäen MM-kilpailuissa Kulmissa 2016 Tande oli voittamassa Norjalle joukkuekilpailun kultaa. Lahden MM-kilpailuissa 2017 hän sijoittui suurmäessä kymmenenneksi ja normaalimäessä 15:nneksi ja oli mukana voittamassa Norjalle joukkuemäen hopeaa. Oberstdorfissa 2018 hän voitti lentomäen henkilökohtaisen ja joukkuekilpailun maailmanmestaruuden. Pyeongchangin olympialaisissa hän oli suurmäessä neljäs, normaalimäessä kuudes ja oli voittamassa Norjalle joukkuekilpailun kultaa.


title: Porkunin taistelu

text: Porkunin taistelu oli toisessa maailmansodassa virolaisista muodostetun n ja Neuvosto-Virolaisen 8. kiväärirykmenttiin kuuluneen 249. kiväärirykmentin välinen taistelu, joka käytiin 21. syyskuuta 1944 Porkunin kylän ja Porkunijärven lähistöllä seitsemän kilometrin päässä Tamsalusta. Taistelussa 8. kiväärirykmentti piiritti 1500 akselivaltojen sotilasta, jotka yrittivät vetäytyä Tannenberg-linjaan Sinimäkien alueelle. Taistelussa kaatui 500 virolaissotilasta ja 1 000 neuvostosotilasta. Eloonjääneet 700 vangittiin. Paikalliset kyläläiset hautasivat 273 sotilasta saksalaisissa univormuissa.


title: Tehumardin taistelu

text: Tehumardin taistelu oli toisessa maailmansodassa Viron Saarenmaalla 8. lokakuuta 1944 käyty puolustustaistelu Saksan ja Neuvostoliiton välillä Tehumardin kylässä parikymmentä kilometriä Kuressaaresta lounaaseen.


title: Tehumardin taistelu

text: Taistelussa saksalaiset onnistuivat vetäytymään helpommin puolustettaviin asemiin Sõrvenniemelle kärsien 200 miehen tappiot. Myös venäläiset kärsivät taistelussa 200 miehen tappiot.


title: Jared Goldberg

text: Jared Goldberg (s. 17. kesäkuuta 1991 Holladay) on yhdysvaltalainen alppihiihtäjä, joka edustaa Snowbird Sports Education Foundation -seuraa.


title: Jared Goldberg

text: Alppihiihdon maailmancupissa Goldberg kilpaili ensimmäisen kerran Lake Louisen supersuurpujottelussa marraskuussa 2012. Ensimmäiset maailmancupin pisteensä hän saavutti Beaver Creekin supersuurpujottelussa joulukuussa 2012 oltuaan 30:s. Parhaimmillaan hän on sijoittunut maailmancupissa 11:nneksi Kitzbühelin superalppiyhdistetyssä tammikuussa 2014.


title: Jared Goldberg

text: Goldberg sijoittui Sotšin olympialaisissa 2014 superalppiyhdistetyssä 11:nneksi ja suurpujottelussa 19:nneksi.


title: Sonic Rivals

text: Sonic Rivals on Sonic the Hedgehog-pelisarjaan kuuluva peli. Peli julkaistiin yksinoikeudella PlayStation Portable -käsikonsolille.


title: Sonic Rivals

text: Sonic Rivals sai jatkoa vuonna 2007; Sonic Rivals 2.


title: Sonic Rivals

text:
Graaffisesti peli näyttää samankaltaiselta kuin Sega Dreamcast aikaiset Sonic-pelit, mutta itse pelattavuus muistuttaa enemmän Sega Mega Drive aikaisia 2D-Sonic pelejä. Pelattavien hahmojen täytyy kisata kuuden eri Alueen (Zones) joissa on kolme eri Näytöstä (Act). Aina kolmannen Näytöksen lopussa pelihahmot kohtaavat tason pomovastuksen.Pelin alussa tohtori Eggman muuntaa Sonicin ystävät ja Knucklesin Mestarismaragdin erikoisiksi korteiksi upouudella laitteellaan. Sonic ja Knucles saapuvat selvittämään tilannetta. Knuckles, joka oli lähtenyt matkaan pelastaakseen Mestarismaragdin, kertoo Sonicille, että tiimityöskentely ei tule kysymykseenkään ja haluaa löytää Eggmanin ensiksi.
Sillä välin Shadow saa etäisen signaalin Eggmanilta. Yllättäen mysteerinen siili nimeltä Silver saapuu tulevaisuudesta. Hän kertoo Shadowille, että hänen (Silverin) täytyy löytää Eggman ensin. Lukuisten yhteenottojen jälkeen paljastuukin, että tohtori Eggman olikin oikeasti Eggman Nega. Lopullisen taistelun jälkeen kaikki palautuu taas normaaliksi ja Silver palaa tulevaisuuteen mukanaan Eggman Nega.
http://info.sonicretro.org/Sonic_Rivals (Englanniksi)


title: Lonkeromaneetit

text: Lonkeromaneetit ("Tentaculata") on toinen kampamaneettien pääjakson kahdesta luokasta. Siihen kuuluu viisi lahkoa. Yhteinen piirre luokkaan kuuluvilla lajeilla on pari pitkiä tuntoherkkiä lonkeroita, joita voi peittää bioluminoiva kalvo. Lonkeroissa on tahmeapintaisia soluja, joita lonkeromaneetit käyttävät saaliin pyydystämiseen.


title: Lonkeromaneetit

text: Lonkeromaneettien ruumiin koko ja muoto vaihtelevat suuresti. Lonkeromaneetteihin kuuluvat mm. pienet soikeat "Pleurobrachia"-suvun kampamaneetit, joita elääTyynessämeressä jaAtlantin valtameressä, ja jotka ovat bioluminoivia. Samantyyppinen, mutta suurempi "Leucothea" elää myös Tyynessämeressä. "Cestum"-suvun venuksenvyöt ovat litteitä, nauhamaisia, ja voivat kasvaa yli 90 cm:n pituisiksi. Niitä esiintyy trooppisilla vesillä.


title: Setšuanin hyvä ihminen

text:
Setšuanin hyvä ihminen () on yksi saksalaisen näytelmäkirjailijan, runoilijan ja teatteriohjaajan Bertolt Brechtin tunnetuimmista näytelmistä.
Näytelmä on syntynyt Brechtin maanpakovuosina 1938–1940: näytelmän kirjoittaminen on aloitettu Tanskassa 1938 ja se valmistui Ruotsissa 1940. Brecht valmisteli näytelmää vielä Suomessa viettämänään talvena 1940–1941. Suhrkamp Verlag julkaisi näytelmän vuonna 1942.


title: Setšuanin hyvä ihminen

text: Brechtiläinen teatteri on tunnettu yhteiskunnallisesta kantaaottavuudestaan. Tämä ulottuvuus on myös keskeinen "Setšuanin hyvässä ihmisessä". Näytelmä on allegorinen ja sijoittuu Kiinaan, Setšuanin puolittain eurooppalaistuneeseen pääkaupunkiin. Näytelmässä kuvataan, kuinka jumalat saapuvat maan päälle etsimään hyvää ihmistä. Ainoaksi hyväksi ihmiseksi heidän tiellään osoittautuu prostitoitu Sen Te, jonka hyvyys ei kuitenkaan ole riittävä voidakseen suojella itseään. Näytelmän keskeinen kysymys onkin, mikä on väärin maailmassa, jossa hyvä palkitaan pahalla, ja jossa pahuus on elämisen ja selviytymisen edellytys.


title: Setšuanin hyvä ihminen

text: Näytelmän on julkaissut suomeksi Otava Elvi Sinervon suomentamana.


title: Setšuanin hyvä ihminen

text:
Henkilöt:
Kolme Jumalaa,
Sen Te,
Sui Ta,
Jang Sun, Vedenkaupustelija Wang,
Parturi Su Fu,
Rouva Talonomistaja Mi Tzy,
Leskivaimo Sin,
Kahdeksanhenkinen perhe,
Puuseppä Lin To lapsineen,
Mattokauppias ja hänen vaimonsa,
Poliisi,
Työtön mies,
Tarjoilija,
Ohikulkijat esinäytöksessä


title: Jacqueline Wiles

text: Jacqueline Wiles (s. 13. heinäkuuta 1992) on yhdysvaltalainen alppihiihtäjä, joka edustaa White Pass Ski Club -seuraa.


title: Jacqueline Wiles

text: Alppihiihdon maailmancupissa Wiles kilpaili ensimmäisen kerran Beaver Creekin syöksylaskussa marraskuussa 2013. Ensimmäiset maailmancupin pisteensä hän saavutti Cortina d’Ampezzon syöksylaskussa tammikuussa 2014 oltuaan 15:s. Kymmenen parhaan joukkoon hän sijoittui ensimmäisen kerran oltuaan kymmenes Lake Louisen supersuurpujottelussa joulukuussa 2016. Ensimmäisen palkintosijansa hän saavutti oltuaan kolmas Altenmarkt-Zauchenseen syöksylaskussa tammikuussa 2017. Vuotta myöhemmin hän oli kolmas Cortina d'Ampezzon syöksylaskussa.


title: Jacqueline Wiles

text: Wiles sijoittui Sankt Moritzin MM-kilpailuissa 2017 syöksylaskussa 12:nneksi.


title: Ramon Zenhäusern

text: Ramon Zenhäusern (s. 4. toukokuuta 1992 Bürchen, Valais) on sveitsiläinen alppihiihtäjä ja joukkuekilpailun olympiavoittaja, joka edustaa SC Bürchen -seuraa.


title: Ramon Zenhäusern

text: Nuorten MM-kilpailuissa vuonna 2013 Zenhäusern saavutti hopeaa pujottelussa. Sotšin olympialaisissa 2014 Zenhäusern sijoittui pujottelussa 19:nneksi. Schladmingin 2013 ja Sankt Moritzin 2017 MM-kilpailuissa hän keskeytti pujottelun. Pyeongchangin olympialaisissa 2018 hän voitti kultaa joukkuekilpailussa. Pujottelussa hän sai hopeaa 0,34 sekuntia Andre Myhrerille hävinneenä.


title: Ramon Zenhäusern

text: Alppihiihdon maailmancupissa Zenhäusern kilpaili ensimmäisen kerran Levin pujottelussa marraskuussa 2012. Ensimmäiset maailmancupin pisteensä hän saavutti Adelbodenin pujottelussa tammikuussa 2013 oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Adelbodenin pujottelussa tammikuussa 2016. Ensimmäisen palkintosijansa, ja voittonsa, hän saavutti Tukholman kaupunkitapahtumassa tammikuussa 2018. Hän oli samalla kaudella kolmas Kranjska Goran pujottelussa. Kaudella 2018–2019 hän sijoittui kolmanneksi Oslon kaupunkitapahtumassa.


title: Ramon Zenhäusern

text: Zenhäusern voitti pujottelukultaa Universiadeissa 2015.


title: Ramon Zenhäusern

text: Euroopan Cupissa hän on voittanut kolme pujottelukilpailua. Hän sijoittui Euroopan Cupin pujottelucupissa toiseksi kaudella 2015–2016.


title: Daniel Yule

text: Daniel Yule (s. 18. helmikuuta 1993) on sveitsiläinen alppihiihtäjä ja joukkuekilpailun olympiavoittaja, joka edustaa SC Champex Ferret -seuraa.


title: Daniel Yule

text: Yule voitti Pyeongchangin olympialaisissa 2018 kultaa joukkuekilpailussa. Samojen kisojen pujottelussa hän oli kahdeksas.


title: Daniel Yule

text: Alppihiihdon maailmancupissa Yule kilpaili ensimmäisen kerran Kitzbühelin pujottelussa tammikuussa 2012. Ensimmäiset maailmancupin pisteensä hän saavutti Bormion pujottelussa tammikuussa 2014 oltuaan 17:s. Kymmenen parhaan joukkoon hän sijoittui ensimmäisen kerran tammikuussa 2014 oltuaan Kitzbühelin pujottelussa seitsemäs. Ënsimmäisen palkintosijansa hän saavutti oltuaan kolmas Kitzbühelin pujottelussa tammikuussa 2018. Kaksi päivää myöhemmin hän oli kolmas Schladmingin pujottelussa. Hän sijoittui kauden 2017–2018 pujottelucupissa viidenneksi. Ensimmäisen voittonsa hän saavutti Madonna di Campiglion pujottelussa joulukuussa 2018. Hän oli samalla kaudella kolmas Schladmingin pujottelussa.


title: Daniel Yule

text: Yule saavutti nuorten MM-kilpailuissa pronssia pujottelussa 2014. Hän voitti pujottelun Euroopan cupin kokonaiskilpailun kaudella 2013–2014. Hän on voittanut neljä Euroopan cupin osakilpailua.


title: Mauro Caviezel

text: Mauro Caviezel (s. 18. elokuuta 1988) on sveitsiläinen alppihiihtäjä, joka edustaa SV Beverin -seuraa.


title: Mauro Caviezel

text: Euroopan nuorten olympiafestivaaleilla vuonna 2005 Caviezel saavutti pronssia supersuurpujottelussa. Beaver Creekin / Vailin MM-kilpailuissa 2015 hän oli superalppiyhdistetyssä kolmastoista. Sankt Moritzin MM-kilpailuissa 2017 hän sai alppiyhdistetyssä pronssia kuusi sadasosasekuntia kilpailun voittaneelle Luca Aernille hävinneenä. Pyeongchangin olympialaisissa 2018 häm sijoittui alppiyhdistetyssä 12:nneksi ja syöksylaskussa 13:nneksi.


title: Mauro Caviezel

text: Maailmancupissa Caviezel kilpaili ensimmäisen kerran Kranjska Goran pujottelussa maaliskuussa 2008. Ensimmäiset maailmancupin pisteensä hän saavutti tammikuussa 2014 oltuaan 12:s Wengenin superalppiyhdistetyssä. Kymmenen parhaan joukkoon hän sijoittui ensimmäisen kerran tammikuussa 2014 oltuaan Kitzbühelin superalppiyhdistetyssä viides. Ensimmäisen palkintosijansa hän saavutti oltuaan kolmas Aspenin supersuurpujottelussa maaliskuussa 2017. Hän sijoittui alppiyhdistetyn cupissa viidenneksi kaudella 2017–2018. Kaudella 2018–2019 hän oli kolmas Lake Louisen supersuurpujottelussa sekä toinen Beaver Creekin syöksylaskussa ja supersuurpujottelussa.


title: Mauro Caviezel

text: Myös hänen veljensä, Gino Caviezel, on alppihiihtäjä.


title: M10 (Valko-Venäjä)

text: Valtatie M10 () on noin 526 kilometriä pitkä, Valko-Venäjän eteläosien läpi itä-länsisuuntaisesti kulkeva valtatie. Valtatie alkaa lännessä Brestin alueen Kobrynin kaupungista ja jatkuu Homelin alueen itäosissa sijaitsevan Dobrušin kautta Venäjän rajalle asti. Rajan jälkeen tieyhteys jatkuu venäläisenä valtatienä M13.


title: M10 (Valko-Venäjä)

text: Valtatie M10 oli vielä vuoden 2014 alussa valtateiden M8, M11 ja M12 tavoin tietulleista vapaa valtatie eli se ei kuulunut BelToll-tietullijärjestelmän valvottuihin valtatieosuuksiin.


title: Jouko Parviainen

text: Jouko Antero Parviainen (s. 4. maaliskuuta 1958 Kuopio) on entinen suomalainen yhdistetyn urheilija, joka kilpaili 1985–1988. Hän edusti urallaan Puijon Hiihtoseuraa.


title: Tiuhatöyhtövana

text: Tiuhatöyhtövana ("Eucomis comosa") kuuluu parsakasvien ("Asparagaceae") heimoon ja on huonekasvina kasvatettava koristekasvi. Kasvi on kotoisin Etelä-Afrikasta. Tiuhatöyhtövanalla on noin viiden senttimetrin kokoinen sipuli, josta kasvavat lehdet ruusukkeena ja 30–60 cm korkea tanakka kukkavana. Vanan latvassa on tiheä, ananasta muistuttava kukinto. Kukinnon päälle kasvaa vihreistä lehdistä muodostuva tupsu.


title: Obinugrilaiset kansat

text: Obinugrilaiset kansat ovat suomalais-ugrilaiseen kieliryhmään kuuluvia obinugrilaisia hantin ja mantsin kieliä puhuvia hanteja ja manseja. Hantien asuma-alue on perinteisesti ollut Obin ja Irtysin alajuoksun seuduilla, mansien taas lännessä Uralin ja Obin välisella alueella. Vuonna 1989 hanteja oli 22 500, manseja oli 1989 alle 8 500. Vuonna 2010 hanteja oli väestönlaskennan mukaan 30 900, manseja 12 300.


title: Obinugrilaiset kansat

text: Riippuvuus venäläisistä syntyi 1500-luvulla. Obinugrilaisten asuma-alue on nykyisin Hanti-Mansian autonominen piirikunta. Kansojen elinolot ovat 1900-luvun kuluessa heikentyneet. Öljyntuotanto on saastuttanut luontoa ja tuhonnut kala- ja riistakantaa, ja perinteiset elinkeinot eivät enää elätä heitä.


title: Obinugrilaiset kansat

text: Molemmat kielet ovat hyvin uhanalaisia, sillä väestö puhuu nykyisin pääasiassa venäjää sulauttamispolitiikan takia.


title: Álvaro del Portillo

text: Álvaro del Portillo oli espanjalainen katolinen pappi ja piispa.


title: Álvaro del Portillo

text: Piispa Álvaro del Portillo syntyi Madridissa Espanjassa 11. maaliskuuta 1914 kristilliseen perheeseen. Hän oli kolmas kahdeksasta lapsesta. Hän liittyi katolisessa kirkossa toimivaan Opus Dei -järjestöön vuonna 1935. Hän sai tohtorinarvon niin tekniikasta, filosofiasta kuin kirkkolaistakin. Hänet vihittiin papiksi 25. kesäkuuta 1944. Álvaro del Portillo oli Opus Dein yleisneuvoston jäsen 1940–1975. Vuosina 1940–1947 ja 1956–1975 hän toimi tuon neuvoston pääsihteerinä.


title: Álvaro del Portillo

text: Álvaro del Portillo toimi neuvonantajana Pyhän istuimen eri virastoissa. Hän työskenteli Vatikaanin II kirkolliskokouksessa, ensin maallikkokysymyksiä käsittelevän valmistelukomission puheenjohtajana, sen jälkeen pappeuskysymyksiä käsittelevän komission sihteerinä ja joidenkin muiden komissioiden neuvonantajana. Hänen kirjansa Uskovat ja maallikot kirkossa (1969) ja Kirjoituksia pappeudesta (1970) ovat suurelta osin tämän työn hedelmiä.


title: Álvaro del Portillo

text: Vuonna 1975 hänet valittiin monsignore Josemaría Escriván seuraajaksi. Kun Opus Deistä tehtiin personaaliprelatuuri, paavi nimitti hänet Opus Dein prelaatiksi. Vuonna 1990 paavi Johannes Paavali II nimitti hänet piispaksi. Paavi vihki hänet piispaksi 6. tammikuuta 1991. Vuonna 1985 Álvaro del Portillo perusti Roomassa Rooman Pyhän Ristin akateemisen keskuksen, josta myöhemmin tuli Paavillinen Pyhän Ristin yliopisto. Álvaro del Portillon oltua yhdeksäntoista vuotta Opus Dein johdossa prelatuurin pastoraalista työtä laajennettiin kahteenkymmeneen uuteen maahan.


title: Álvaro del Portillo

text: Álvaro del Portillo kuoli Roomassa 23. maaliskuuta 1994 palattuaan pyhiinvaellusmatkalta Pyhään maahan. Paavi Johannes Paavali II kävi vielä samana päivänä rukoilemassa hänen ruumiinsa vierellä. Pian sen jälkeen aloitettiin tutkimusprosessi hänen autuaaksi- ja pyhäksijulistamistaan varten. 28. kesäkuuta 2012 Pyhäksi julistamisen kongregaatio julkaisi paavi Benedictus XVI:n vahvistaman dekreetin. Sen mukaan Álvaro del Portillo harjoitti elämässään hyveitä sankarillisella tavalla ja hänestä voi siksi käyttää arvonimeä ”venerabile, kunnianarvoisa”.


title: Álvaro del Portillo

text: Paavi Franciscus allekirjoitti 5. heinäkuuta 2013 dekreetin, jossa todetaan chileläisen pojan parantuneen selittämättömästi Álvaro del Portillon esirukousten ansiosta.


title: Álvaro del Portillo

text: Suomessa Opus Dein toiminta alkoi 1987. Jo vuonna 1983 prelaatti del Portillo oli käynyt silloisen Helsingin piispan Paul Verschurenin luona. He tapasivat uudestaan prelaatin muiden Suomen vierailujen yhteydessä vuosina 1989, 1991 ja 1993. Vierailujen aikana prelaatti kävi myös rukoilemassa monissa eri kirkoissa, muun muassa Pyhän Henrikin katedraalissa, Uspenskin katedraalissa, Vantaan Pyhän Laurin kirkossa sekä Espoon vanhassa kirkossa.


title: Jan Pesman

text: Jan Sijbrand Pesman (4. toukokuuta 1931 Stedum – 23. tammikuuta 2014 Delfzijl) oli alankomaalainen pikaluistelija ja olympiamitalisti.


title: Jan Pesman

text: Pesman saavutti 5 000 metrillä olympiapronssia Squaw Valleyssa 1960. Lisäksi hän sijoittui 10 000 metrillä 12:nneksi ja 500 metrillä 33:nneksi.


title: Jan Pesman

text: Pesman kuoli Delfzijlissä 82-vuotiaana 23. tammikuuta 2014.


title: Balkaninsyklaami

text: Balkaninsyklaami ("Cyclamen coum") kuuluu heimoon esikkokasvit ("Primulaceae"). Sitä voidaan kasvattaa huonekasvina tai ulkona siellä, missä on tarpeeksi lämmintä. Balkaninsyklaami on kotoisin Krimiltä, Bulgariasta, Turkista, Luoteis-Syyriasta, Kaukasukselta ja Luoteis-Iranista. Se kukkii varhaiskeväällä noin 10 cm korkeana. Kukat ovat pienet ja yksittäin suhteellisen pitkien kukkavanojen latvoissa. Väri voi vaihdella valkoisesta vaaleanpunaiseen. Kasvi istutetaan syksyllä mukuloina tai siemenestä kasvatettuina taimina hyvin vettä läpäisevään maahan.


title: Sancristóbalinmatkija

text: Sancristóbalinmatkija ("Mimus melanotis") on matkijoiden heimoon kuuluva varpuslintu.


title: Sancristóbalinmatkija

text: Sancristóbalinmatkijaa tavataan kotoperäisenä San Cristóbalin saarella. Lajin populaatioksi on arvioitu noin 8 000 yksilöä. Se on luokiteltu erittäin uhanalaiseksi, koska se on vähenemässä elinympäristöjen tuhoutumisen ja vieraslajien vuoksi ja koska sen levinneisyysalue on hyvin pieni.


title: Meksikonsirppimatkija

text: Meksikonsirppimatkija ("Toxostoma longirostre") on matkijoiden heimoon kuuluva varpuslintu.


title: Meksikonsirppimatkija

text: Meksikonsirppimatkijaa tavataan Meksikon itäosissa sekä Yhdysvalloissa Texasin eteläosissa. Lajin kannankehitys on runsastuva, ja se on luokiteltu elinvoimaiseksi.


title: Nuolipääkorallikäärme

text: Nuolipääkorallikäärme ("Micrurus alleni") on myrkkytarhakäärmeiden heimoon kuuluva laji. Se liikkuu öisin.


title: Nuolipääkorallikäärme

text: Yksilön pituus on 0,8–1,1 metriä. Nuolipääkorallikäärmeellä on oranssinpunaisia, keltaisia ja mustia raitoja. Sillä on pieni pää. Nuolipääkorallikäärme muistuttaa keskiamerikankorallikäärmettä ("Micrurus nigrocinctus") ja clarkinkorallikäärmettä ("Micrurus clarki").


title: Nuolipääkorallikäärme

text: Nuolipääkorallikäärmettä tavataan Nicaraguassa ja Costa Ricassa. Sitä tavataan sademetsien alavilla alueilla.


title: Nuolipääkorallikäärme

text: Munia on 2–3.


title: Nuolipääkorallikäärme

text: Eläin syö muita matelijoita ja kaloja.


title: Kaktussirppimatkija

text: Kaktussirppimatkija ("Toxostoma cinereum") on matkijoiden heimoon kuuluva varpuslintu.


title: Kaktussirppimatkija

text: Kaktussirppimatkijaa tavataan Meksikossa Kalifornian niemimaalla. Lajin kannaksi arvioidaan 20 000–49 999 yksilöä, ja se on luokiteltu elinvoimaiseksi.


title: Béla Várady

text: Béla Várady (12. huhtikuuta 1953 Gömörszőlős – 23. tammikuuta 2014) oli unkarilainen jalkapalloilija ja olympiamitalisti.


title: Béla Várady

text: Várady saavutti Unkarin jalkapallomaajoukkueessa olympiahopeaa Münchenissä 1972. Hän teki Unkarin maalin sen tappioon päättyneessä loppuottelussa Puolaa vastaan. Yhteensä Várady teki Münchenissä kuudessa ottelussa kaksi maalia.


title: Béla Várady

text: Várady edusti Unkaria vuosina 1972–1982 tehden 13 maalia 36 ottelussa. Hän kuului Unkarin joukkueeseen myös Argentiinan MM-kilpailuissa 1978. Várady kuoli odottamatta kotonaan 60 vuoden iässä 23. tammikuuta 2014.


title: Rudolf Holtz

text: Rudolf Holtz on säveltäjä ja muusikko Paul Fagerlundin käyttämä salanimi. Irwin Goodman käytti samaa salanimeä 1970-luvun lopulla, kun hänellä oli verovelkoja ulosotossa ja hän halusi välttää tekijänoikeuspalkkioiden ulosmittausta.


title: Rudolf Holtz

text: Rudolf Holtz -salanimellä julkaistiin yli 70 sävellystä vuosina 1976–1979. Tuotannon laajuus antaa ymmärtää molempien, sekä Irwinin että Fagerlundin, antaneen sävellyksiin panoksensa.


title: Kylvöleipä

text: Kylvöleipä oli entisaikaan syksyllä tai jouluna leivottu suuri leipä, joka syötiin keväällä aloitettaessa viljan kylvötyöt. Sitä säilytettiin talven yli viljalaarissa odottamassa toukotöitä. Ensimmäisenä kylvöpäivänä syötiin aamiaiseksi ohrajauhoista keitetty kylvöpuuro ja sen kanssa kylvöleipää. Leipä joko jaettiin kylväjän ja toukotöissä käytetyn hevosen kesken tai se murennettiin ja kylvettiin peltoon. Kylvöleivän avulla haluttiin taata hyvä sato. Ihmiset uskoivat kylvöleivässä olevan taikavoimia, joiden avulla edistettiin viljan kasvua ja turvattiin karjaonni. Taikuutta oli myös se, että kylvöleipää leivottaessa siihen pantiin usein vielä viljan tähkiä pystyyn. Kylvöleivästä on käytetty myös nimityksiä kyntöleipä ja toukoleipä.


title: Kylvöpuuro

text: Kylvöpuuro oli entisaikaan ohrajauhoista keitetty puuro, jota syötiin aamiaisella ensimmäisenä viljan kylvöpäivänä. Sen kanssa syötiin kylvöleipää. Kylvöpuuron avulla voitiin myös ennustaa sadon suuruutta. Lattialle pantiin kolme erisuuruista puurokekoa, ja jos koira söi ensiksi niistä suurimman, se ennakoi hyvää viljasatoa. Jos koira valitsi kooltaan keskimmäisen kasan, se merkitsi kohtalaista satoa, ja pienimmän keon valitseminen huonoa satovuotta.


title: Michał Joachimowski

text: Michał Teodor Joachimowski (26. syyskuuta 1950 Żnin – 19. tammikuuta 2014 Bydgoszcz) oli puolalainen kolmiloikkaaja ja sisäratojen Euroopan mestari.


title: Michał Joachimowski

text: Joachimowski voitti sisäratojen Euroopan mestaruuden Göteborgissa 1974 tuloksella 17,03 metriä, joka oli tuolloin sisäratojen maailmanennätys. Hän saavutti lisäksi sisäratojen EM-hopeaa Rotterdamissa 1973 ja Katowicessa 1975. Joachimowski osallistui myös kaksiin olympiakisoihin: Münchenissä 1972 hän sijoittui seitsemänneksi ja Montréalissa 1976 13:nneksi. Hänen ennätyksensä kolmiloikassa oli 17,06 metriä. Joachimowski kuoli sydäninfarktiin 63 vuoden iässä Bydgoszczissa 19. tammikuuta 2014.


title: Ismail pašša

text: Ismail pašša (31. joulukuuta 1830 Kairo – 2. maaliskuuta 1895 Istanbul, Ottomaanien valtakunta) oli Egyptiä vuosina 1863–1879 hallinnut kediivi. Hänen valtakaudellaan Egypti velkaantui ja joutui sen seurauksena Euroopan suurvaltojen, erityisesti Britannian vaikutusvallan alaiseksi.


title: Ismail pašša

text: Ismail oli Ibrahim paššan poika ja sukudynastian perustaneen Muhammad Alin pojanpoika. Ismailin setä oli kediivi Said pašša. Ismail sai länsimaisen koulutuksen Pariisissa ennen kuin palasi synnyinmaahansa vuonna 1849. Hänen setänsä lähetti hänet diplomaattisena edustajanaan komennuksille Ranskaan ja Italiaan ennen kuin hänet kutsuttiin hallituksen jäseneksi. Johtaessaan vuonna 1861 hallitusta Saidin poissaolon aikana Ismail kukisti kapinan Sudanissa.


title: Ismail pašša

text: Setänsä Saidin kuoltua 18. tammikuuta 1863 Ismailista tuli Egyptin käskynhaltija ja varakuningas. Ismail tähtäsi riippumattomuuteen Osmanivaltakunnasta ja onnistui saamaan Turkin sulttaanilta useita myönnytyksiä. Vuonna 1866 Turkki antoi Egyptille "fermanilla" uuden perimysjärjestyksen, jonka mukaan varakuninkuus periytyisi isältä pojalle eikä ottomaanikäytännön mukaisesti suvun vanhimmalle miehelle. Tämä varmisti Ismailin sukulinjan säilymisen vallassa. Vuonna 1867 Turkin sulttaani tunnusti Ismailin perinnöllisen kediivin arvon, jota hänen edeltäjänsä Muhammad Alista alkaen olivat epävirallisesti käyttäneet. Tämä antoi Egyptin varakuninkaalle erityisaseman muihin Osmanivaltakunnan käskynhaltijoihin nähden. Vuonna 1873 annettiin vielä uusi säädös Egyptin asemasta ja varakuninkaan valtaoikeuksista.


title: Ismail pašša

text: Yksi Ismailin merkittävimpiä valtiollisia päätöksiä oli kansallisen edustajakokouksen perustaminen marraskuussa 1866. Kyseinen elin oli tosin vain neuvoa-antava, mutta ajan myötä sen jäsenet – jotka olivat pääosin paikallisia kyläpäälliköitä – saivat suuren vaikutusvallan maan johdossa. Hallinnollisiin uudistuksin kuului kapitulaatiojärjestelmän lakkauttaminen ja Egyptissä asuvien ulkomaalaisten saattaminen maan oikeuslaitoksen alaisuuteen vuonna 1875 perustetuilla sekatuomioistuimilla.


title: Ismail pašša

text: Ismail pyrki innokkaasti modernisoimaan Egyptiä, mutta hänen finanssipolitiikkansa oli varomatonta ja altisti Egyptin velkaantumiselle sekä taloudelliselle hyväksikäytölle. Myös Turkin sulttaanin antamien valtaoikeusmyönnytysten hintana oli Egyptin sulttaanille suorittamien vuosittaisten maksujen kasvaminen. Ismail johti myös neuvotteluja Suezin kanavan rakentamisen loppuun saattamisesta ja päätti muuttaa alkuperäistä kanavasopimusta: Egypti ei luovuttaisikaan kanavayhtiölle sivukanavan rakentamiseen tarkoitettua maayhteyttä Suezilta Niilille eikä tarjoaisi rajattomasti halpatyövoimaa rakennustöihin. Sopimuksen muuttamisen vuoksi kansainvälinen välitysoikeus määräsi Egyptin maksamaan suuria korvauksia. Kanavan avajaisjuhlista marraskuussa 1869 Ismail teki mahtavan näytöksen ja oman loistonsa osoituksen, mutta ne ajoivat hänet lähes vararikkoon.


title: Ismail pašša

text: Ismail halusi tiukentaa Egyptin otetta Sudanista ja palkkasi sitä varten puolueettomina pitämiään eurooppalaisia ja amerikkalaisia sotilaita (kuten brittiläiset Samuel White Baker ja Charles Gordon) vastaamaan Sudanin siviili- ja sotilashallinnosta. Tämä suunnitelma ei kuitenkaan onnistunut kunnolla. Ismailin kaudella Egyptin valtapiiri laajeni muutenkin etelään. Jo 1865 sulttaani oli antanut Egyptille Sawakinin ja Mitsiwan satamat Punaisellamerellä, mistä käsin myös Somalian rannikko päätyi Egyptin valtaan. Darfurin sulttaanikunta valloitettiin 1874 ja seuraavana vuonna vallattiin Harerin kaupunki. Sen sijaan 1875 ja 1876 tehdyt hyökkäykset Etiopiaan torjuttiin. Vuoteen 1879 jatkuneessa sodassa Etiopia ei kuitenkaan saanut vallattua takaisin menettämäänsä yhteyttä merelle.


title: Ismail pašša

text: Ismailin hallinnon menot kasvoivat hyvin suuriksi ja vuosina 1863–1876 valtionvelka kasvoi seitsemästä miljoonasta punnasta sataan miljoonaan puntaan. Velkojat olivat pääasiassa eurooppalaisia. Velkojen lyhentämiseksi Ismail myi vuonna 1875 omistamansa Suezin kanavayhtiön 176 000 osaketta briteille. Ne edustivat 44 prosenttia koko osakekannasta ja tekivät Britanniasta yhtiön suurimman yksittäisen osakkaan. Tämäkään kauppa ei pelastanut Ismailia, ja seuraavana vuonna hänen oli velkojien vaatimuksesta asetettava Egyptin valtionvelan hoitoa valvova komissio ("Caisse de la Dette Publique"), jonka jäsenet edustivat Britanniaa, Ranskaa, Itävaltaa ja Italiaa. Lisäksi Egyptin tulot ja menot asetettiin Britannian ja Ranskan valvontaan. Vuonna 1878 Ismail joutui nimittämään Nubar paššan johtaman hallituksen, johon tuli raha-asiainministeriksi brittiläinen ja yleisten töiden ministeriksi ranskalainen virkamies. Tämä nostatti vihaa Egyptin kansallismielisissä piireissä. Ismailkaan ei halunnut luopua valta-asemastaan ja 1879 hän kaatoi armeijan ja edustajakokouksen avulla Nubar paššan hallituksen ja horjutti ulkovaltojen vaikutusvaltaa Egyptissä. Hän menetti kuitenkin samalla kansainvälisen uskottavuutensa, joten Britannian ja Ranskan vaatimuksesta Turkin sulttaani Abdul Hamid II erotti hänet kesäkuussa 1879 ja nimitti uudeksi kediiviksi hänen poikansa Muhammad Tewfikin.


title: Ismail pašša

text: Jouduttuaan eroamaan 26. kesäkuuta 1879 Ismail asui vuosia Euroopassa, pääasiassa Italiassa. Vuodesta 1888 hän asui Turkin sulttaanin valvonnassa Emirganin linnassa lähellä Istanbulia. Hän kuoli siellä vuonna 1895.


title: Valko-Venäjä kesäolympialaisissa 2012

text: Valko-Venäjä osallistui Lontoon kesäolympialaisiin 2012 166 urheilijan voimin. Avajaisissa Valko-Venäjän lippua kantoi Maks Mirny ja päättäjäisissä meloja Raman Pjatrušenka.


title: Valko-Venäjä kesäolympialaisissa 2012

text: Valko-Venäjä voitti kisoissa kaksi kultaa, viisi hopeaa ja viisi pronssia. Mitalit oikeuttivat mitalitaulukossa sijalle 26. Mitalitaulukossa alapuolelle jäivät muun muassa Suomi sekä Ruotsi. Joukkueessa oli kaksi tuplamitalistia: tennispelaaja Viktoryja Azarenka voitti kultaa ja hopeaa, uimari Aljaksandra Herasimenja voitti kaksia hopeaa.


title: Valko-Venäjä kesäolympialaisissa 2012

text: Valko-Venäjää edusti kisoissa 166 urheilijaa, joista 95 oli miehiä ja 71 naisia. Joukkueeseen sisältyi 22 henkinen Valko-Venäjän jalkapallomaajoukkue. Joukkueen nuorimmat osallistujat olivat voimistelijat Aljaksandra Narkevitš ja Natalija Leštšyk, joilla oli ikää vain 17 vuotta. Joukkueen vanhin urheilija oli 57-vuotias ampuja Andrei Kavalenka. Kavalenka on Valko-Venäjän olympiahistorian vanhin urheilija: ikää hänellä oli Lontoon olympialaisten alkaessa 57 vuotta ja 150 vuorokautta.


title: Valko-Venäjä kesäolympialaisissa 2012

text: Naisten kuulantyönnössä Valko-Venäjän Nadzeja Astaptšuk voitti tuloksella 21,36 metriä. Astaptšuk oli kuitenkin antanut 5. elokuuta positiivisen dopingnäytteen, joten kultaa sai lajin arvokisoja vuosien ajan hallinnut Uuden-Seelannin Valerie Adams tuloksella 20,70. Venäjän Jevgenija Kolodko otti hopeaa ja pronssille tuli Kiinan Gong Lijiao. Astaptšukin käyttämä dopingaine oli anabolinen steroidi metenoloni.


title: M6 (Valko-Venäjä)

text: Valtatie M6 () on Minskin kehätien (M9) länsiosista länteen kohti Hrodnaa ja Puolan rajaa johtava, noin 292 kilometrin pituinen valtatie Valko-Venäjällä. Valtatien alkuosa Minskistä Valožynin lähistölle saakka () on yhteistä Liettuan Vilnaa kohti johtavan valtatien M7 kanssa.


title: M6 (Valko-Venäjä)

text: Vilkasliikenteisin, valtateiden M6 ja M7 yhteisosuus Minskistä Valožynin lähistölle saakka kuuluu vuonna 2013 käynnistettyyn BelToll-järjestelmään. Tie on tältä osin etelälukevia ja kameravalvottuja mittauspisteitä sisältävä tullitie, jonka käytöstä peritään tulliliittoon kuulumattomilta ulkomaalaisilta henkilöautoilta ja valkovenäläisiltä raskaan liikenteen ajoneuvoilta tietulli.


title: M6 (Valko-Venäjä)

text: Pääkaupunki Minskissä valtatietä jatkaa 4-6 kaistainen suurtie Ul. Pritytskogo. Puolan rajalla olevan Bruzgi - Kuźnica (Białostocka) raja-asemaparin takana maantieyhteys jatkuu puolalaisella maantienumerolla S19.


title: M6 (Valko-Venäjä)

text: Huom. Tässä artikkelissa on noudatettu Valko-Venäjän karttakeskuksen Belkartografian maantiekarttakirjan merkintöjä, joissa valtateillä M6 ja M7 on yhteinen osuus Minskin kehätieltä alkaen ja jossa M6 jatkuu Puolan rajalle saakka. Osa muista lähteistä, esimerkiksi Karttakeskuksen Baltia-maantiekartta, antaa ymmärtää valtatien M6 olevan tätä lyhyempi (esimerkiksi loppuvan Hrodnaan eikä Puolan rajalle).


title: Said pašša

text: Muhammad Said pašša (1822 Kairo – 18. tammikuuta 1863 Aleksandria) oli Egyptiä vuosina 1854–1863 hallinnut käskynhaltija.


title: Said pašša

text: Said oli sukudynastian perustaneen Muhammad Alin neljäs poika. Hän sai kansainvälisen kasvastuksen ja joutui jo lapsena läheisiin kosketuksiin erityisesti ranskalaisten kanssa. Isänsä valtakaudella hänestä tuli laivaston komentaja, minkä aseman hän säilytti myös veljenpoikansa Abbas I:n kaudella 1848–1854. Said tuli varakuninkaaksi Abbasin kuoltua 13. heinäkuuta 1854.


title: Said pašša

text: Said sääti useita lakeja, jotka muuttivat Egyptin perinteisiä maanomistusoloja. Vuonna 1855 säädetty laki antoi talonpoikien pojille perimysoikeuden isänsä maahan. Toinen laki vuodelta 1858 antoi vain muslimeille oikeuden periä maata, mutta määräsi samalla, että veroa maksavat talonpojat saisivat viiden vuoden jälkeen omistusoikeuden viljelemäänsä maahan. Samalla kyläpäälliköt menettivät perinteisen oikeutensa maiden uudelleenjakoon ja kylien kollektiivinen verotus korvattiin henkilökohtaisella verotuksella. Said yritti myös puuttua orjakauppaan kieltämällä orjien tuonnin Sudanista.


title: Said pašša

text: Said tutustui jo lapsena Ranskan konsulina Egyptissä toimineeseen insinööri Ferdinand de Lessepsiin. Ystävyys osoittautui myöhemmin merkittäväksi, kun Said 1856 myönsi Lessepsin johtamalle ranskalaiselle yhtiölle oikeuden Suezin kanavan rakentamiseen. Myöhemmin sekä Said että Turkin sulttaani kuitenkin kääntyivät vastustamaan kanavan rakentamista, joten hänen valtakautensa viimeisinä vuosina ranskalaiset jatkoivat rakennustöitä ilman lupia. Saidin kuoltua hänen seuraajakseen tuli hänen veljenpoikansa Ismail pašša.


title: Said pašša

text: Suezin kanavan Välimeren puoleisella suulla sijaitseva Port Saidin satamakaupunki on nimetty Saidin mukaan.


title: Iveco Bus

text: Iveco Bus (toukokuuhun 2013 asti Irisbus) on Ivecon linja-automerkki, jonka autot valmistetaan Tšekin tehtaalla.Westendin linjalla oli 14 kappaletta Irisbus Citelis Line -autoja sekä 13 Crossway LE -autoa.


title: Iveco Bus

text: Crossway LE -mallia käyttävät myös muun muassa Transdev ja tamperelainen Länsilinjat. Pohjolan Liikenne on luopunut Irisbuseista lähibussiliikenteessä bussien teknisten vikojen vuoksi.


title: Martin Čater

text: Martin Čater (s. 20. joulukuuta 1992) on slovenialainen alppihiihtäjä, joka edustaa SK Branik -seuraa.


title: Martin Čater

text: Alppihiihdon maailmancupissa Čater kilpaili ensimmäisen kerran Kranjska Goran suurpujottelussa maaliskuussa 2013. Ensimmäiset maailmancupin pisteensä hän saavutti Wengenin syöksylaskussa tammikuussa 2014 oltuaan 30:s. Kymmenen parhaan joukkoon hän sijoittui ensimmäisen kerran oltuaan yhdeksäs Wengenin alppiyhdistetyssä tammikuussa 2017. Parhaimmillaan hän on sijoittunut kuudenneksi Kvitfjellin supersuurpujottelussa helmikuussa 2017.


title: Martin Čater

text: Vailin / Beaver Creekin MM-kilpailuissa 2015 Čater oli syöksylaskussa 25:s ja alppiyhdistetyssä 20:s. Sankt Moritzin MM-kilpailuissa 2017 hän sijoittui alppiyhdistetyssä 13:nneksi ja supersuurpujottelussa 17:nneksi.


title: Bagdadin kongressipalatsi

text: Bagdadin kongressipalatsi on Bagdadiin Irakiin 1970–1980-lukujen vaihteessa rakennettu konferenssirakennus. Sen rakentamiseksi järjestettiin 1970-luvun lopulla kansainvälinen arkkitehtikilpailu, jonka voittivat suomalaisarkkitehdit Kaija ja Heikki Siren. He myös saivat rakennuksen suunnittelun tehtäväkseen. Kongressipalatsin rakennesuunnittelu on insinööritoimisto Magnus Malmbergin ja sen urakoi suomalainen työyhteenliittymä IRCO-Group, jonka muodostivat Lemminkäinen, Polar, Palmberg ja Teräsbetoni.


title: Bagdadin kongressipalatsi

text: Kongressipalatsissa oli tarkoitus isännöidä Sitoutumattomien maiden maailmankongressi, joka kuitenkin peruuntui, kun Irak hyökkäsi Saddam Husseinin johdolla Iraniin. Palatsin rakennustyöt keskeytyivät sodan takia joksikin aikaa, mutta jatkuivat taas ja rakennus valmistui 1982. Se palkittiin vuonna 1984 Vuoden betonirakenne -tunnustuksella.


title: Bagdadin kongressipalatsi

text: Kongressipalatsi sai osumia Persianlahden sodan pommituksissa 1991, mutta säilyi. Arkkitehti Heikki Sirenin sanoin: ” No sehän on helkkarinmoisen suuri rakennus, 260 000 kuutiometriä. Kyllä sinne pari pommiakin mahtuu.” Rakennuksesta on sittemmin tullut yksi Irakin parlamentin kokousrakennuksista.


title: Arosirppimatkija

text: Arosirppimatkija ("Toxostoma bendirei") on matkijoiden heimoon kuuluva varpuslintu.


title: Arosirppimatkija

text: Arosirppimatkijaa tavataan Meksikon luoteisosissa ja Yhdysvaltain lounaisosissa. Laji on luokiteltu vaarantuneeksi, koska sen uskotaan olevan vähenemässä nopeasti. Vähenemisen syitä ei kuitenkaan tunneta hyvin.


title: Täpläsirppimatkija

text: Täpläsirppimatkija ("Toxostoma ocellatum") on matkijoiden heimoon kuuluva varpuslintu.


title: Täpläsirppimatkija

text: Täpläsirppimatkijaa tavataan Meksikossa. Lajin kannaksi arvioidaan 20 000–49 999 yksilöä, ja se on luokiteltu elinvoimaiseksi.


title: Vítězslav Lavička

text: Vítězslav Lavička (s. 30. huhtikuuta 1963) on tšekkiläinen jalkapallovalmentaja ja entinen keskikenttäpelaaja. Heinäkuusta 2015 lähtien hän on toiminut Tšekin U21-maajoukkueen päävalmentajana.


title: Vítězslav Lavička

text: Lavička teki pitkän pelaajauran keskikenttäpelaajana useissa eri seuroissa Tšekkoslovakian sarjoissa. Hän aloitti uransa Skoda Plzeňissa vuonna 1980. Lavička edusti kolmeen otteeseen maan suurseuraa AC Sparta Prahaa, ja voitti maan mestaruuden Spartassa viisi kertaa. Tšekkoslovakian hajottua hän pelasi myös Tšekin pääsarjassa Gambrinus ligassa Bohemians Prahan paidassa. Hän lopetti pelaajauransa vuonna 1996. Lavička aloitti valmennusuransa SK Chrubimin päävalmentajana heinäkuussa 1997. Vuodenvaihteessa 1997/98 hän jätti Chrubimin ja siirtyi AC Sparta Prahan apulaisvalmentajaksi. Hän nousi seuran päävalmentajaksi ensimmäisen kerran huhtikuussa 2002, kun Jaroslav Hřebík sai potkut. Hän valmensi seuraa kauden loppuun saakka, kunnes siirtyi FC Viktoria Žižkovin päävalmentajaksi. Hän luotsasi seuran debyyttikaudellaan Gambrinus ligassa kolmanneksi, mutta kausi 2003/04 alkoi kehnommin ja Lavička sai syyskuun alussa 2003 potkut.